Nibali, Contador… eta Igor Anton – Tropela.eus bloga\nBidaltzailea:Raul Perez\t 2011-05-06 Utzi iruzkina Nibali, Contador… eta Igor Anton bidalketan\nContador eta Nibali, bai. Baina ezin ahaztu Igor Anton. Ezta pentsatu ere. Galdakaoztarrak joan den urteko Espainiako itzulian agerian utzi zuen igotzaile onena zela, eta eroriko malapartu hura gertatu ez balitz, ziurrenik irabaziko zukeen. Vueltan Nibali bera hartu zuen mendean mendiko etapetan, eta beraz, Italiako Giroko mendate pusketan ere Euskaltel-Euskadiko txirrindulariak ez du zertan beldurrik izan.\nEta Igor Antonek ez badu beldurrik izan behar, beste horrenbeste esan daiteke Scarponiri buruz. Italiarra Giro gizona da, eta iaz Basso eta Nibaliren aurrean ez zuen amore eman. Badaki Tourrean, esate baterako, nekez eutsiko liekela Nibaliri edo Contadorri, baina Giroa beste kontu bat da. Menchovek ere tartea merezi du izen nagusien artean. 2009an maglia arrosa irabazi zuen eta iaz Tourrean hirugarren bukatu zuen. Ez dirudi errusiarra sasoian dagoenik, baina eskarmentu handia du eta jakin badaki sasoi puntua itzulian bertan lor dezakeela, gakoa azken astera gasolinarekin iristea izango baita.\nHandik aurrera, borroka ziurtatuko duten beste hainbat ziklista. Sastre, adibidez; espainiarrak bi etapa irabazi zituen duela bi urte. Rodriguez kataluniarrak iaz hiru asteko itzulietan lehen postuetan ibil daitekeela erakutsi zion bere buruari; Tourrean eta Vueltan lehen hamarren artean sailaktu zen, eta hori ez dago edonoren esku. Sella italiarrak erakustaldia eman zuen 2008ko Giroan, baina ordutik zigortuta ibili da positiboa eman izanagatik. Eta Rujanorekin, erne. Venezuelarrak aho bete hortz utzi gintuen 2005eko Giroan –irabaztekotan egon zen-, baina handik hona ia ez dugu haren berririk izan. Ondo badago, kontuan izanda oso ibilbide menditsua prestatu dutela antolatzaileek, aurrean ibil daiteke, oilarrekin mokoka. Kreuziger txekiarrak Tourrean maila polita eman izan du eta Giroan gertutik jarraitu beharreko laguntzailea izango du gainera: Kiserslovski gaztea; iaz hamargarren amaitu zuen, Basso eta Nibaliren mesedetan –Liquigasen zebilen- hustu bazen ere. Joan den urtean zenbait egunetan maglia arrosa soinean eramandako Richie Portek ere parte hartuko du; itxura batean baina, ez du askatasun handirik emango, Contadorren taldekidea baita.\nBistan denez, kate motzean lotu beharreko txirrindulari asko. Eta aipatu gabe utzi ditugun beste batzuk: RadioShackeko Machado eta Popovitx, Duarte kolonbiar ttikia… Ahalik eta eroriko gutxien egotea. Hori gura dut nik, bigarren, eta bereziki hirugarren asteko etapa erabakigarrienetara den-denak iristeko.\nBidaltzailea:Raul Perez 2011-05-06 Hemen argitaratua:Analisia, Italiako GiroaEtiketak: Contador, Igor Anton, Mentxov, Nibali, Rujano, Sastre, Scarponi


'Kaskonduen' finala prest - bizkaie.biz\nBermeon eta Markinan jokatu dira Bizkaiko neskatxi-mutil bertsolari gazteenen kanporaketak. Lehenengoa, harainegun eta atzo, bigarrena. Zenbat gura umek kantau ostean, zortziko finala eukiko dogu 14 urtera artekoetan. Finala zelangoa izango dan hurrengo artikuluan kontauko deutsuet, nobedadeak dagoz-eta.\nNire burutazinoak izango dira igual, baina pentsetan dot gazteok urtean-urtean hobetuaz doazela. Bermeon, esate baterako, lau oinak emon eta brinean urtetan eben danek jente-aurrera: tokamenean alkarren atzean parau, iladea egin eta, gero, altu kantau. Bermeon nahi Markinan egin beharrekoak: oinakaz bertsoa osotu eta gaia emonda beste bat bota. Bigarren fasera pasau ziranek ofizioka bertso bina, eta, hori danori, bape problema barik, ganera!\nEneko Elordui, Mikel Martinez, Alaitz Urrutia, Peru Irastortza, Maider Barañano, Lur Ziarrusta eta Aritz Landetaren bertsoak dakardaz Bermeotik. Lau oinak emonda osotutako bertsoak dira lehenengo laurak eta gaia emonda azkenengo hirurak:\neta berak lortu du\nGuztiz hilko ote da...\nez dut ba ziurra.\nJipoi horren ostean,\nberak, bai, bildurra!\nHamahiru urte ditut,\noso polita naiz ta\nBaina, egia esanda,\nni ez naiz bizia...\nnaiz ni berezia.\nni banaz kapaza,\nta hauek idazteko\nez naz bape eskasa.\nEz naz larritu behar\nhau da ta jolasa...\nBeraz, ez jarri urduri\nta hartu arnasa.\nlasaitzen naiz, berriz.\nPotoa eginez gero,\nzer egingo, aldiz...\nNire kriston bertsoak\negingo du diz-diz!\nGaia: Ikasturtearen amaierea heldu da. Bihar Udalekuetara joango zara. Maletea preparetan zabilz.\nUdalekuez pentsatzen jarri\nta urduritzen naiz tarteka.\nJada badaukat bainujantzia\neta toalla gordeta.\nMaleta daukat pijama labur\neta sexiez beteta,\nudalekutan gauzik onena\ngaba izaten da-eta.\nOrdua izan da jada ikasketak\nalde batera uzteko,\nta udalekuak be hortxe daude\nbeti ondo pasatzeko.\nBakar-bakarrik maleta egiten,\nbehingoz alde egiteko!\nPare bat aste guraso gabe\npasatuko dut ederto.\nIrañetara joango gara,\nta ez da izango makala!\nGure barruan beti daukagu\nnerbio txarren itzala.\nMaleta azkar egingo dut ta\nbukatu dut berehala.\nOndo pasatu, ondo ibili\neta asko jan ahal dala!\nMarkinako saioan jente gitxiago batu ginan, baina, halanda be, alozoko saioa egin eben bertsolariek. Oinak emonda, lehenengo, Bittor Altuberen bertsoa eta, segiduan, gaiari erantzunda, Iruri Altzerrekarena:\nNeska bat ezetu dot\npolita ta fina,\nbaina atzo ein dostan\natzo bera izan zan\nneska bat zikina,\nbarrukoa inoz ez da\nGaia: Gaur lehenengoz zoaz zure gustuko musika-kontzertu batera. Etxetik urteten zoaz.\nSabelean txoritxoak ditut\naurrera eta atzera,\n[?] gorputzan mende daukat\nhori da nire egoera.\nLehenengo aldiz joango naiz eta\nparranda egingo dot eta gero\nberandu heldu etxera\n15-18 urtera artekoen finala ebatzi guran, datorren astean Markinan eta Elorrion egongo gara Arkaitz Estiballes, Nahikari Ayo eta hirurok atzera be. Juanjo Respaldiza be ingurutik ibiliko da, danari zuhur.\nOrdura arte, ordua ordu, txiza egin eta ohira ordu.\nEuskaltzaindiko lagun bat 2013-05-16 14:38 Erantzuna | #1\nGorka 2013-05-16 15:25 Erantzuna | #2\nEskerrik asko! Bertsoak transkribiduten nabilela konturatu be ez naz egin. \_"Berbak\_" ala \_"berbeak\_" izan beharko zan bizkaieraz? Nik neuk bigarrenaren alde egingo neuke. Alkar lagundu behar dogu eta... Hurrengora arte.\nAitatxu 2013-05-17 12:13 Erantzuna | #3\nsasemorena 2013-05-19 23:57 Erantzuna | #4\nGorka 2013-05-20 11:08 Erantzuna | #5


Juduak eta palestinarrak | Edukalboan\nTaldeka ikerlana egingo da juduen ibilbide historikoa aztertzeko. Hainbat iturritatik jasotako informaziotik eskuratu ondoren, judu edo arabiar jatorriko pertsona zein erakunderen batekin (edo gai horren inguruan diharduen batekin) harremanetan jarriko dira, hau elkarrizketatzeko asmoz. Zer dela-eta iritsi ziren egungo egoerara, zer sentitzen duten, zer arazo dituzten, zer deritzoten juduen eta palestinarren arteko gatazkari... galdetuko diete elkarrizketatuei. Ondoren, idatzizko lana egingo du talde bakoitzak, ikerketan jasotako datu guztiak biltze aldera, eta era erakargarrienean aurkeztuko diete lana ikaskideei. Horretarako, filmak, bideoak, argazkiak, soziogramak, posterrak eta abar erabil ditzakete. Lanak aurkeztu dituztenean, hausnarketa egingo da, 1.1 fitxako galderak oinarri hartuta.\nInteresgarria izan liteke, bestalde, judu eta palestinar bana gonbidatzea, bakoitzak bere herriaren historiaz hitz egin dezan ikasgelan. Gaiari sakontasun handiagoz ekiteko eta ariketa osatzeko, beste honako hau ere proposatzen dugu: Alboan-ek eta Jorge Urdanozek batxilergorako eginiko filosofiako unitate didaktikoa ("Relaciones humanas, ¿relaciones de poder?". Ediciones Mensajero). Juduen eta palestinarren arteko gatazka aztertzen du liburuak, baita bake-plan bat egitea proposatzen ere.\nOndoren, euskal auziaz ere badago hausnarketa egitea, baita jarduera honetan jorratutakoak gure herriko egoerarako ematen dizkigun ideiak lantzea ere.\nDokumentazio-iturriak: bibliografia, Internet\nWalikale, kontsumo arduratsuari buruzko bideo-jokoa.


Saski Baskoniak Valentzia izango du aurrez aurre, iaz play-offetatik bota zuen borrero bera | Saskibaloia | Naiz\n2022 MAI. 15 - 17:45h\nGehienera hiru partida jokatuko dira final-laurdenetan. Lehenengo dema Fontetan jokatuko da, hilaren 24an, 21.00etan. Buesa Arenako partida hilaren 28an 18.30etan izango da. Kitarakoa beharko balitz, Valentzian hilaren 30ean 19.00etan jokatuko litzateke.\nValentzia Basket izango da Saski Baskoniaren arerioa final-laurdenetan. (Raul BOGAJO / FOKU)\nBitci Baskoniak zapatuan Joventuten aurka 81-89 galdu ostean, laugarren amaitzeko aukera pasatzen laga zuen eta Lenovo Tenerifek ere Andorran irabazi ostean, Fase Erregularra seigarren amaitu du talde gasteiztarrak. Ondorioz, Valentzia Basketen aurka jokatu beharko du ACB Ligako play-offetako final-laurdenetan; hau da, iaz lehiaketatik kanpo bota zuen borrero berberaren aurka.\n2021/22 denboraldiko kanporaketak, hain justu, Valentziako Fuente de San Luis pabilioian hasiko dira, hilaren 24an 21.00etatik aurrera Valentzia Basketek eta Saski Baskoniak elkarren aurka jokatu beharko baitute. Gogoan izan behar da final-laurdenetatik finalerdietara aurrera egiteko bi partida irabaztea nahikoa dela; hala, kanporaketa hau Buesa Arenan erabakita geratu liteke hilaren 28an. Zapatua, 18.30etatik aurrera Neven Spahijarenek serieko bigarren partida jokatuko dute valentziarren aurka. Bestalde, kitarako partida jokatu beharko balitz, berau hilaren 30an, astelehenez, 19.00etan jokatuko litzateke.\nGogoan izan behar da finalerdietara pasatuz gero, Saski Baskoniak Real Madril eta Manresaren arteko kanporaketaren irabazlea izango du aurrez aurre. Kasu honetan, baina, hiru partida irabazi beharko dira finalerako pausoa emateko. ACB Ligako finala ere halaxe izango da.\nGuillem Vivesen jokaldia\nValentzia Basket 2-1 nagusitu zitzaion iazko final-laurdenetan Saski Baskoniari. Gasteiztarrek Valentzian jokatu ziren partida bietan aukera handiak izan zituzten kantxa faktorea beren alde iraultzeko, baina neurketa bietan, 87-86 eta 78-73 hurrenez hurren, burua makurtu behar izan zuten Dusko Ivanovicen gizonek.\nAurreneko partidako garaipena esku eskura izan zuen talde gasteiztarrak, eta kanporaketako jokaldirik garrantzitsuenak kalte ikaragarria egin zion. Markagailua 87-86 jarri zuen Valentzia Basketek atzetik denbora luzean izan eta gero, baina baloia Pierria Henryk zeraman, partida amaitzeko segundu gutxi batzuren faltan. Egun Joventuten ari den Guillem Vives antolatzaile zuen aurrez aurre Saski Baskoniako antolatzaile eta lider zenak, eta Vives gainera joan zitzaion; hain gainera, ezen falta izan zela eskatu baitzuen talde gasteiztarrak aho batez. Alabaina, Vives antolatzaile katalana aztia da defentsa lanetan eta mokorrarekin baloia ohostu zion Pierria Henryri eta hala irabazi zuen talde taronjak serieko aurreneko dema.\nZurbaon ez zen kolorerik izan eta 76-65 azken emaitza baino askoz alde nabarmenagoa erakutsi zuen bere alde Baskoniak. tamalez, kitarakoan Valentzia Basketek bere alde irauli zuen norgehiagoka. Aurreneko erdian aurretik jarri ziren artean jaume Ponsarnauren aginduetara zeuden jokalariak, eta Baskoniak atzetik aurrerako lan ona egin bazuen ere, azken jokaldietan Nikola Kalinic azaldu zen, eta berak markatu zuen talde bien arteko aldea.\n«Partidak galtzea beti da posible, baina bururik ezin dugu galdu. Hiru teknika eta kiroltasunez kontrako beste bi falta adierazi dizkigute. Taldeak buru argiagoa behar du hurrengo partidetara begira. Imintzio eta protesta asko eginagatik, epaileek adierazi dutena ez dute gure protestek hobetuko», adierazi zuen Neven Spahijak Joventuten aurkako partida galdu ostean. «Akaso porrot honek, hala ere, on egingo digu, purrustadak eta haserrealdiak atzean uzten lagunduko digulako», gaineratu zuen kroaziarrak, Valentzia Basketek aurka bere taldeak lan ona egingo duela esperoan.\nNolabait esan liteke Spahijaren adierazpen hauetan partida amaieran Joventuteko Brandon Paulek eta Baskoniako Wade Baldwinek aldagelatara bidean izan zuen sesioa ere buruan zeramala. 2019/2020 denboraldian Olympiacos taldean kide izan ziren jokalari hauek biak eta, nonbait, ez omen zuten harreman onegiarekin amaitu. Hargatik, porrota dela-eta muturtuta zegoelako, Brandon Pauli eskua eman nahi ezta joaten hasi omen zen Nueva Jerseyko antolatzailea, itxura baten. Ez zen gehiagora pasa azkenean bi jokalari hauen arteko sesioa, hala ere.\nBigarren taldea, Zilarrezko LEB Ligara\nBestalde, Saski Baskoniaren bigarren taldeak Zilarrezko LEB Ligara igotzea lortu zuen Gandiari Gandian bertan 53-68 nagusitu eta gero. Lau puntuko aldearekin irabaztea nahikoa zuen talde gasteiztarrak mailaz igotzeko, baina askoz errazago nagusitu zen, nahiz eta orotara 17 baloi galdu.\nDenboraldia Urrezko LEB Ligako Iraurgi taldea egiten ari den Sidy Cissoko antolatzaile gaztea izan zen partidako izarretako bat, 16 puntu eta 7 asistentzia lortuta. Bestalde, Maxi Sole taldekidea izan zen partidako jokalaririk onena, 20 puntu eta 13 errebote lortuta.


Ez nago haurdun - Bertsolari\nEz nago haurdun\n“Abortu bat izan dut”-en egileen eskutik…\nAspaldion tripetatik eskas ibili naiz. Hori dela eta, parranda gutxi eta alkoholik ia batere ez. Ezin duzue imajinatu denbora honetan zenbat pertsonak galdetu didan: “Ez zara haurdun egongo?”. Aurreko batean, bertso poteo batean bertso-kide batek ere bertsotan galdetu eta neure burua azalpen bat ematera “behartuta” ikusi nuen. Lagunartean berdin. “Haurdun zaude?”, “ Ez iezaguzu ziririk sar, gero”.\nMaitasunez, baina oso astunak zarete, benetan. Ez nago haurdun. Ura edaten egon naiteke tripetatik txarto nagoelako, egarri naizelako edo sudur-puntan jartzen zaidalako. “Eta zu noizko?” galdezka zenbiltzaten berberak zarete, gainera. Batzuek ama nahi nauzue konpainia egiteko zuen txikitxoekin, beste batzuek zuek bezain esklabo nahi nauzuelako. Batzuek beldurrez galdetzen didazue, ez-amatasunean bakarrik utz ez zaitzatedan. Askok uste duzuelako badela garaia; beste askok nire “hobe beharrez”, arroza pasa ez dakidan.\nEskerrik asko denoi zuen arduragatik, baina ederto nago. Batzuetan ura eta besteetan itsaso bete ardo edaten dut, eta zoriontsua naiz ama izan gabe ere. Benetan diotsuet, posiblea da. Eta, lasai, egunen batean ama izatea erabakitzen badut pankarta erraldoi bat eskegiko dut Euskalduna zubitik edo txapelketaren bateko azken agurra eskainiko diot nire lau dimentsiotako ekografiari.\nTags: amatasuna askatasuna Ez nago haurdun feminismoa haurdunaldia heteroaraua\n108. zbkia – 2017 Negua


Lege oharra | Alluitz Abokatuak – Durango\nInformazio gizartearen eta merkataritza elektronikoaren zerbitzuei buruzko uztailaren 11ko 34/2002 Legea (LSSI) betez, hau jakinarazi behar dizugu: ALLUITZ ABOKATUAK helbidea Ermodo 20-1. solairua, 48200 Durango, duen abokatu bulegoa da eta harremanetarako datuak hauek dira:\nTelefonoa: 94 61204721 – Faxa: 9406124722\ne-Maila: info@alluitzabogados.com – Domeinuaren izena: www.alluitzabogados.com\nalluitzabogados.com domeinu izenaren titularitatea Alluitz Abokatuak bulegoarena da, eta horren erabilera esklusiboa harentzat dago erreserbatuta.\nwww.alluitzabogados.com webgunearen xedea, enpresa honek egiten dituen jarduerak eta eskaintzen dituen zerbitzuak jende guztiari ezagutaraztea da. Webgune honen erabilerak bertan adierazten diren baldintzak berariaz eta osorik onartzea eskatzen du. Alluitz Abokatuakek eskubidea izango du, edozein unetan, eta aurretik horren berri eman behar gabe, bere webgunean dagoen informazioan edo konfigurazioan eta aurkezpenean aldaketak eta eguneraketak egiteko.\nWebgunean argitaratutako informazioa eguneratuta izateko xedez, bertako edukiak aldatu, zuzendu, ezabatu edo gehitu egin ahal izango dira edozein unetan.\nWebgunea osatzen duten elementu guztien, eta bere egituraren, diseinuaren, iturri kodearen, eta bertan agertzen diren logoen, marken eta bestelako bereizgarrien titularitatea Alluitz Abokatuakena edo bere laguntzaileena da, eta dagozkien jabetza intelektualaren eta industrialaren eskubideen bitartez daude babestuta. Halaber, atarietan dauden irudiak eta bestelako elementu grafikoak ere dagozkien jabetza intelektualaren eta industrialaren eskubideen bitartez daude babestuta.\nAlluitz Abokatuakek berariaz debekatzen du “framingak” egitea edo hirugarren batzuek gure atariaren jatorrizko diseinua, egituraketa edo edukiak alda ditzaketen bestelako edozein mekanismo erabiltzea. Edukiak erabiltzeko ezinbestekoa izango da bakoitzari dagokion lizentzia errespetatzea. Horrela, horien erabilera, erreprodukzioa, banaketa, jakinarazpen publikoa, eraldaketa edo antzeko edo pareko beste edozein jarduera guztiz debekatuta geratzen da, Alluitz Abokatuakek aurretik horretarako berariazko baimenik eman ez badu.\nAlluitz Abokatuakek, atariko testuak eta edukiak osorik edo era partzialean erreproduzitzeko baimena ematen du, ondoren adierazten diren baldintza guztiak eta bakoitza ematen badira:\nEdukien, dokumentuen edo grafikoen integritatea errespetatzea. Alluitz Abokatuak berariaz aipatzea horien iturri eta jatorri gisa. Erabilera horren xedea eta helburua webgunearen helburuekin edo/eta Alluitz Abokatuaken jarduerarekin bateragarria izatea. Erabilera komertziala ez bilatzea, berariaz debekatuta egonik horien banaketa, jakinarazpen publikoa, eraldaketa edo deskonpilazioa.\nBeste edozein erabilera Alluitz Abokatuakek jakinarazi eta baimendu beharko du, aurretik eta berariaz.\nAlluitz Abokatuakek hirugarrenen jabetza intelektuala eta industriala errespetatzen dituela adierazten du; hori dela eta, gure atariak zure eskubideak hausten dituela uste baduzu, arren jar zaitez gurekin harremanetan.\nAlluitz Abokatuakek ez du bermatzen bere webgunera sartzean, edukian akatsik ez egotea, ezta hori eguneratuta egotea ere, baina ahaleginak egingo ditu, horrela bada, akats horiek saihesteko, zuzentzeko edo edukiak eguneratzeko.\nAtarira sartzeaz eta bertan dagoen informazioaz egin daitekeen erabileraren erantzukizun bakarra hori egiten duenarena da.\nHala ere, eta LSSI-an ezarritakoa betez, Alluitz Abokatuak erabiltzaile, agintari eta segurtasun indar guztien esku jartzen da, eta era aktiboan lagunduko du nazio edo nazioarteko legediaren, beste batzuen eskubideen edo morala eta ordena publikoaren kontra egon daitezkeen eduki guztiak kentzeko edo, hala denean, blokeatzeko. Erabiltzaileak webgunean sailkapen horretan sar daitekeen edukiren bat dagoela uste badu, arren eskatzen diogu Alluitz Abokatuakekin harremanetan jartzeko.\nAlluitz Abokatuaken webguneak eta bere domeinuak cookieak (zerbitzariak webgunera sartzen denaren ordenagailura bidaltzen dituen informazio artxibo txikiak) erabiltzen dituzte webguneak behar bezala funtziona dezan eta erabiltzaileak behar bezala ikus dezan, eta baita estatistikak jasotzeko ere. Informazio gehiagorako, sar zaitez gure Cookie politikan.\nLege Ohar hau osatzen duten terminoak interpretatzeko orduan desadostasuna edo gatazka sortuz gero edo Atari honen zerbitzuekin erlazionatutako edozein gairi dagokionez, lege aplikagarria lege espainiarra izango da.\nAtaria bisitatzearen edo bertan eskaini daitezkeen zerbitzuen erabileraren ondorioz sor daitekeen edozein gatazka ebazteko, Alluitz Abokatuakek eta Erabiltzaileak Bilboko Epaileen eta Epaitegien esku jartzea adosten dute.\nCopyright 2019 - Alluitz Abogados - Eskubide guztiak babestuak.\nEnpresa laguntzaileak | Lege oharra | Kontaktua


Begiurdin: May 2009\nBakardade egun bat,\nIxiltasun egun bat,\ngure entzuteko eguna.\n2009(e)ko maiatzaren 25(a), astelehena\nItsas ondareaz arduratzen den Ziburuko elkarteak bloga bat zabaldu berri du sarean : www.itsas-begia.com\nEgia erran, jadanik bazuen Itsas begiak internet gune bat baina ez eguneratua.\nBlog honen bidez, elkarteak antolatzen dituen ekitaldi parrastaren berri ukanen dugu.\nHeldu den Mendekoste asteburuan antolatzen du "ZOKOA 2009, bela-arraun elgarretaratzea" (irudian klikatuz, programa guzia ukanen duzue)\nEgilea: Maite Deliart ordua: 21:16 iruzkinik ez:\n2009(e)ko maiatzaren 22(a), ostirala\n"Paroles d'écolos", Astobelarra argitaletxearen proiektua\nAstobelarra argitaletxea, Xiberu aldean sortu da 2006an.\nHunen xede nagusia, naturaz testo laburrak argitaratzea, frantsesez eta euskaraz Litté-natura bildumapean, tokiko artista bati apaindura galdeginez.\n2007an, agertu du Romain Gary-ren "Lettre à l'éléphant", 2008an "Les paroles du chef Seattle". Aurtengo, Jean Giono-ren "L'homme qui plantait des arbres" argitaratzeko xedea du.\nBestalde, "Humeurs & témoignages" sailan, "Paroles d'écolos" testu bilduma nahi lukete datorren udazkenean zabaldu : jadanik, hainbat eleberri, ipuin, kronika bilduak dituzte.\nEz da horretarako idazle ezaguna behar, bakarrik naturaz eta inguramenaz ardura eta sensibilitatea ukaitea nahikoa dira. Naturaz hitzegiten ahal duzue beste gai batzu aipatuz, hala nola politika, filosofia, poesia, zientzia, umorea.\nNorberak bere idazlana igortzen ahal du irailaren 30a aitzin helbide huntara :\n64130 Moncayolle – Mitikile\nXehetasun gehiagorentzat Astobelarraren blogara jo dezakezue.\n2009(e)ko maiatzaren 17(a), igandea\nPutxerriko satorren arrakasta Azkainen\nAzkaingo ikastolako burasoek jende aurrean aurkeztu dute lehen aldikotz "Putxerriko satorrak" Joselu Berasategirekin landu antzezlana, Jesus Aured akordeonistak ederki lagundurik.\nHarrera gaitza ukan dute eta ttiki ta handi bildu dira nonbre handian : 360 bat sartze kondatu baita, Integrazio Batzordearen alde antolatu ikusgarri honendako.\nAntzerki denboran ez txalotzea galdegina baizen, bururatzean txalo ederrak bildu dituzte, jendea xutik emanik zela.\nBurasoek berek ziotenaz, gain-gainetik preziatu dute Joselu Berasategi koregrafoarekin lan egitea : hastapenetik, antzerkiaren ideiak elgarrekin sortu, bildu eta ikusgarria jende aurrean eman artean, 3 hilabeten lana sakona eta artistikoa eskatu baitu.\nEsperientzia aberatsgarria, ondoko egunetan luzatuko dutena Beran Pantxika Teilleriarekin emanen baitute, bai eta ere Kanbon.\n2009(e)ko maiatzaren 16(a), larunbata\n"NORA" Mikel Urdangarin & Traspasos emozio bidaia\nMikel Urdangarin-ek eta Traspasos dantza taldeak "NORA" ikuskizun berria eskainiko daukute lehen aldikotz maiatzaren 23an eta 24an Gasteizko Jesus Ibanez de Matauco antzokian.\nKantari ezagunak, pianoa eta biolina lagun, hamar bat kantu emanen ditu, Traspasos-ko dantzariek gorpuztuko dituztelarik sorkuntza honen sendimenduak.\nOndoko egunetan, Iparraldean ikusgai izaitea merezi lukeena dudarik gabe !\nEgilea: Maite Deliart ordua: 11:59 iruzkinik ez:\n2009(e)ko maiatzaren 7(a), osteguna\nDonostia hautagai 2016ko kultur Eurohiri nagusia izaiteko\nFrantziako Marseillak 2013endako egina duen bezala, maiatz hastapen huntan Donostiak Bruselan bere hautagaitza aurkeztu du 2016. urtean Europako kultur hiri nagusia izaiteko. Berarekin batean, Espainiako beste 13 hiri hautagai dira (horietan Iruña) eta Poloniako 7.\nLehia idekia. Hiriarentzat garapen handi baten parada maila askotan batez ere, bistan dena, kultura arloan (eraikin berri, hiriaren itxuraldaketak,...). Huna bideo huntan Donostiak dituen kolore nagusiak :\nEgilea: Maite Deliart ordua: 23:48 1 iruzkin:\n2009(e)ko maiatzaren 3(a), igandea\nAzkaingo ikastolako burasoen antzerkia maiatzaren 17an\ndantzari eta antzerkilari,\nsator bilakatuak !!!\nKiroletan, 17:00etan. Integrazio Batzordearen alde.\nEgilea: Maite Deliart ordua: 08:06 iruzkinik ez:\n2009(e)ko maiatzaren 2(a), larunbata\nEspartin egilearen tresnak museoan\nOrtzaizeko eskulan herrixkak, maiatz hastapen huntan 3 egunez antolatu bestara joan naiz Don Quichosse saltegi-museoaren bisitatzera. Maulen kokatu atelierran egiten dituzte hor saldu espartinak. Eskuz josiak, artisau bakar batzu bezala oraino.\nIkasketetarik landa egin dutan lehen lana, ezparzuarekin espartin zolen egitea izan da.\nMolde xaharrean. 3 urtez Senperen.\n1978ko urrian eraiki zen Senpereko bide zaharrean Amaya deitu espartin lantegia (nire etxetik bi urratsetan). Ezpartzua, paketa handitan ukaiten ginuen. Eta gaineko tresnarekin, espartin zolak egiten ginituen beste senpertatxa bat eta ni.\nHastapenak zailak izan ziren, sokak eskuak erretzen eta zauritzen baiginituzkin. Laster, lan hori desagertu da, espartin zolak Txinatik aise merkeago ekarrarazten baitzituzten. Ondorioz, badaiteke azkenetarik izan naizen lan horren egiten arizan dena.\nOrain 30 urte gertatua. Geroztik atxikimen berezia daukat oinetako mota honentzat.\nBadira (eta izanen dira luzaz) oraino espartin egileak, kostaldean eta barnealdean, beti modan baita oinetako sano hau. Urtero beren kolekzio berria aurkezten daukute, eskulan eder honek sorkuntzari tarte eta parte handia uzten baitio.\nKomendatzen dautzuet Don Quichosse espartin egilearen gunea bisitatzea. Katalogoaz gain, espartinaren historiaz gauza asko jakinen duzue.\n2009(e)ko maiatzaren 1(a), ostirala\nNew-Yorkeko euskal jatetxe bakarra\nEder Montero, Bilbotar sukaldariak Txikito deitu jatetxea atxikitzen du Chelsea auzoan New-Yorken.\nHiriko bakarra euskal sukaldaritza eskaintzen duena. Pintxoak, tripakiak, odolkiak, txipiroiak tintan, txakolinarekin (ez nakien txakolin gorria bazela)..... eta hanburger bat ere (ezinbestekoa) :\nHarat joan edo pasaian zaretenontzat ez hutsegitego helbidea !\nEntzuna baizik ez nuen, gehiagokorik jakin gabe. Beha Euskaltuben aurkitu dutan bideoa Pasaiako ekoportuaren egitasmo berriaz (2009-2020). Harrigarria, erraldoia. Segur eztabaida sortazaile dela halako proiektu ikaragarria. Bistan dena, ikusten ginituen , egunaz eta berdin gauaz, untzi handiak itsasoan ibai sartze atarian goaitatzen barneko portura sartzeko. Halere... Ikusazue !\nEgilea: Maite Deliart ordua: 11:16 iruzkinik ez:\n"Paroles d'écolos", Astobelarra argitaletxearen pr...\nDonostia hautagai 2016ko kultur Eurohiri nagusia i...\nAzkaingo ikastolako burasoen antzerkia maiatzaren ...


2009 ekaina | Gazteluko Plazatik\nAbertzaletasun historikoa eta ezkerreko abertzaleak\n(ARGIAko 2188. zbkian argitaratua) Arrazoi du Iñaki Galdosek EA ezker abertzalearekin ligatzen saiatu dela dioenean. Ez dakit zirriak izan diren edo ukitu bako gertutasuna izan den, baina emozioa egon badago edo egon da bederen. Datorren kongresurako ponentzia politikoan argi eta garbi iradokitzen dute norabidea, nahiz eta ibilbide orririk ez den zehazten. EAren interpretazioan Gernikako Estatutua agortua dago, independentziarako tresna gisa hartzeari dagokionez behinik behin. Ideia ez da...\nEzker abertzalea eta malabarismoak\nEzker Abertzalea, ezker abertzalea, ezker abertzale historikoa, legez kanpoko ezker abertzalea, ezker abertzale nagusia, ezker erradikala, ezker independentista, independentistak eta ezkertiarrak… Testuinguruak gehienetan esaten digu nori edo zeri buruz ari garen, baina ez da samurra anabasa horretan mugitzea. Eta bat edo beste erabiltzeak, sarri bere esangura ere badu. Ezker abertzalea Batasunaren ezker abertzalea bakarrik ez dela uste dugun kazetariok bederen, pirueta bat baino gehiago egin...\nKongresoa, zatiketa egiaztatzeko unea\nAste honetako ARGIAko Maltzagatik artikuluan agertutakoa da beheko testua. Bertan EAren zatiketaz aritu nintzen, baina astelehen goizean, hilaren 1ean idatzia dago eta artean ez zen publikoa Alkarbideren sorrera. Arratsalde horretan hasi zen aireratzen komunikabideetan. Ez da lehenengo aldia aldizkarirako zerbait idatzi eta etxeetara iritzi arteko hiruzpalau egunetan artikuluaren zati batzuk zahartuak geratzen direla edo analisia airean, gertakizunek jadanik bestelako klabeak eskaintzen...\nKrisia, atzo beltz gaur beltzago\n“La reducción de la tasa de paro en mayo tras catorce meses consecutivos de subida no supondrá una recuperación de la creación de empleo a medio plazo, aunque significa que lo peor de la crisis ha pasado, según varios expertos. Los analistas económicos coinciden en señalar que…”. Asteartean, hilak 2, egunkari guztiek jorratu zuten maiatzean Espainian izandako langabeziaren jaitsiera. Etxera begira, maiatzean apirilean baino ia 4000 langabetu gutxiagok eman zuen izena...


Ibaialde Arraun Elkartea - Wikipedia, entziklopedia askea.\nIbaialde Arraun Elkartea\nIbaialde Arraun Elkartea Angeluko arraun taldea da. Gaur egun ABE Traineruen Ligan ari da baina tosta finkoan, mota guztietako kategorian hartzen du parte: bateletan, trainerilletan eta traineruetan. Bestalde Lapurdiko Arraun Taldea osatu du probintziako beste arraun taldeekin batera.\nHerria Angelu, (Lapurdi)\nKolorea(k) laranja eta berdea\n2 Antolaturiko estropadak\nIbaialde Elkartea bera 1980 urtean sortu bazen ere, arraunketaren atala 1998an eratu zen Zarautz eta Ur Joko taldeen laguntzarekin.\n2003an Indianoak proiektua egin zuten. Ibaialdeko arraunlariek XVI. mendeko arbasoen bidea hartuz Saint-Laurent ibaian nabigatu zuten 500 kilometroko distantzia betez. Hiru astez Trois-Pistoles-etik Sept-Iles-era joan ziren XX.mendeko zurezko traineru batekin eta amaieran Trois-Pistoles-eko Abentura Parke Euskaldunari eskaini zioten trainerua. 2013an proiektua errepikatu zuten.\n2017 denboraldirako, Lapurdiko Arraun Taldearen sorreran parte hartu zuen, Donibane Lohizuneko Ur Joko arraun taldearekin batera, Iparraldeko arraunlariak traineru batean bateratuta lehiatzeko bidea izan zezaten.\nABE Traineruen Ligarako estropadak antolatzen ditu.\n(Ingelesez)(Frantsesez) Indianoak webgunea\nAzken aldaketa 13 ekaina 2021(e)an, 02:58(e)tan\nOrriaren azken aldaketa: 13 ekaina 2021, 02:58.


ADARRAREN PUNTAN: EGONEZINA\n2017(e)ko irailakren 20(a), asteazkena\nkonturatu barik nire inguruan sortu izan dudana munduko azken asteetako isla bat izan da\nEtxea pintatu behar. Jakina, ezer baino lehen, paretak ongi prestatu. Egunkari zahar pilo bat zorua, leihoak eta ateak babesteko. Berripaper ezberdinen orrialdeak, laneko zabortegitik hartuta. Eskelak, gurutzegramak, komikiak, iragarkiak... eta guztien gainetik, gure arreta erakartzeko asmatu izan direnak: tituluak eta argazkiak: “La querella contra Puigdemont y Jonqueras implica la cárcel”. Kataluniako gorabeherak, nola ez, gela osotik banatuta daude. “Separatismo” eta “desafío” gehien errepikatzen diren hitzak. “El Referéndum pierde fuerza tras negarse Barcelona a ceder locales”, “Baiezkoa, atzera-kontu bat da”. Askotan, ustezko berriaren atzetik, egunkariaren desira dago ezkutuan (edo agerian).\nArrabola gora, arrabola behera, zenbait begiren ikusmiran nagoen susmoa. Sorayaren begi biziak, Raxoyren behi begiak, Puigdemonten begi estaliak, patera baten gainean tragediaz margotutako begiak, Putinen begi hotzak, Donald Trumpen mehatxuzko begiak, Kordobako yihadistaren ziurtasun begiak, Ipar Koreako agintarien barre-begi aluak… “Ipar Koreak misil bat jaurti du, eta Japoniatik gertu erori da, haren aire eremua zeharkatu ostean”. Kabenzotz, ia brometako herrialde zirudiena izango al da azkenean III. Mundu Gerraren eragilea? Estatu Batuetako presidentea izateko ia brometako hautagaia ematen zuena, denok arazo serioetan sartzeko gai izango al da? Korearren argazkiak luzaroan harrapatzen nau. Baina zergatik egiten dute barre? Munduari benetako arrisku direla erakutsi diotelako? Barre egiten ez badute zigortuak izango direlako? Egunkari guztietako azaletan daudela dakitelako? Hor daude bostak barrez lehertzen. Sekula ez nuen pentsatuko horrenbesteko alaitasuna islatzen duen argazki batek, hainbeste ikara sorraraziko zidanik.\nEz zen nire intentzioa, baina konturatu barik nire inguruan sortu izan dudana munduko azken asteetako isla bat izan da. Egia esan, ikusten dudana, oro har, guztiz kezkagarria da: “Un terremoto causa decenas de muertos y graves daños en México”, “El Huracán va a devastar Estados Unidos , dice el director de emergencias”, “Hungría y Eslovaquia no modificarán su política de asilo pese al fallo en su contra del tribunal de la Unión Europea”... “Portsmouthera doan ferrya hartu gura duten dozenaka gazte albaniar daude Zierbenan”.\nMargo-tantakek, horrelako berri txarrak zipriztintzen dituzte, malkoak bailiran. Nekez aurki daiteke zergatirik nolabaiteko baikortasunari eutsiko dionik. Kiroletan zenbait lorpen aipagarri, kultura munduan zenbait argitalpen interesgarri... Hainbeste mehatxuren artean, une batez, gela margotzeko zentzua ere galtzeko zorian nago.\nBatzuetan, orrialde bakar batean kontraesanak aurki daitezke: “Pica bien tu raya: el ayuntamiento anima a picar bien la droga porque puede dañar las fosas nasales” eta pixka bat beherago: “Incautadas 23 plantas de marihuana en Mungia”... Zein azkar zahartzen diren egunkari zaharrak!\nEz dakit margoagatik edo sudurraren aurrean dudan panoramaren erruagatik izango den, baina zorabiatzen ari naiz. Psikodeliarako tartea dator. “Letizia lleva a sus dos hijas al cole en el primer día del curso. Las niñas sumarán ballet, chino y deporte a las asignaturas regladas”...\nHurrengorako plastikoak erabiliko ditut. Seguru.\nEgilea: nineuk ordua: 14:50\nEtiketak: Egonezina, El Correo 2017/9/12, Prentsa\nJuli Gan 2017(e)ko irailakren 21(a) 01:03\nIzutzeko! Azkenean embalajeko papera jarri behar zenuen. Rollotan daude ta metroz metro saltzen da. Hainbeste monstrokin, bestela, geldituta geratu zaitezke.\nnineuk 2017(e)ko irailakren 21(a) 01:32\nBai, baina horrela ez nukeen zutabe hau egingo eta, egia esan, Txestatuta nago iada halako monstruekin ;-)\nJuli Gan 2017(e)ko irailakren 21(a) 03:30\nJaaajajaja. Hiltzen ez zaituenak gogortzen zaitu?\nnineuk 2017(e)ko irailakren 21(a) 08:50\nBingo. Ez dago onik ez dakarren gaitzarik ;-)


Nola jakin zure Android bateriak zenbat denbora behar duen kargatzeko Androidea\nEder Ferreno | | Bateria, Tutoretzak, Android bertsioak\nTelefono luzea izan duzunean, badakizu gutxi gorabehera bateria guztiz kargatzeko behar den denbora. Nahiz eta orain Android telefono askok karga azkarra erabiltzen duten, datu mota horiei ez diegu jaramonik egiten. Baina gerta daiteke kargatzeko denbora edo fabrikatzaileak emandakoari buruz irakurri dugun informazioa ez izatea zuzena.\nOndoren, ez dakigu zehazki zenbat denbora behar duen Android telefono honek bateria guztiz kargatzeko. Baina hau zure kasua bada, berri onak ditugu. Telefono batek bateria kargatzeko zenbat denbora behar duen jakiteko modua dagoenez. Eta horrek edozein erabiltzaileri balio diezaioke.\nTelefono mugikorraren bateria zehazteko erabilitako neurketak denek ezagutzen dituzte. -Ri buruz hitz egiten badugu Telefono baten bateria, edo baita tableta bat ere, mAh erabiltzen da neurri nagusitzat. Zer esan nahi du mAh-k? Aldian behin entzuten dugun terminoa denez, batez ere merkatura iristen den Android telefono berri baten zehaztapenak irakurtzean.\nMAh honek orduko miliamperrak adierazten ditu. Android telefonoen bateriaren ahalmena neurtzeko erabiltzen den unitatea da. Telefonoaren kargagailuari erreparatzen badiogu, ikusiko dugu produktu honetan erabilitako unitatea anplifikadoreak direla, kasu gehienetan A. batekin soilik adierazita. Baliteke hau guztia non dagoen jakitea. joaten.\nDatu horiei esker jakin dezakegu Android telefono bat kargatzeko behar den denbora. Gogoan izan hori anplifikadore batek 1.000 miliamper inguru ditu. Beraz, ekuazio sinple bat erabiliz kargatzeko denbora jakin ahal izango dugu. Beti zehatza izango ez den arren, errealitatearekiko gutxi gorabehera kargatzeko denbora teorikoa da.\nBeraz, egin behar duguna da zatitu bateriaren edukiera kargagailutik ateratako amper kopuruaren arabera. Emaitza gure Android telefonoak hasieran guztiz kargatzeko hartu behar duen iraupena izango da. Logikoki, beste alderdi batzuk ere kontuan hartu behar dira, hala nola, batzuetan potentzia galtzea edo kablea batzuetan deskonektatuta badago. Baina, ateratzen den zifra gutxi gorabeherakoa da.\nHorrela ideia bat lortuko dugu eta egiaztatu dezakegu telefonoaren bateria kargatzen dugun hurrengo aldian, kargatzeko denbora hori bat datorren edo errealitatean behar zuen denbora hurbil dagoen.\nBeste metodo bat, askoz ere sinpleagoa, telefonoan bertan egiaztatzea da. Hori ez da batere ikus daitekeen zerbait. Baina, eredu batzuetan posible da ikusi gure telefonoak guztiz kargatzeko behar duen denbora. Alderdi hau gailuan erabiltzen ari zaren marka, modelo eta, agian, Android bertsioaren araberakoa da. Baina modu errazean egiaztatu dezakegu.\nDenetik Android telefonoek bateria edo bateria kudeatzeko atala dute. Normalean baterian dugun uneko portzentajea pantailan agertuko den atala da. Gailua kargagailura konektatzen dugun momentuan, bateriaren portzentaje horren azpian edo atal horretako beste edozein lekutan, kargatzen ari dela eta geratzen den karga denbora agertuko dela erakutsiko du.\nModu honetan, zifra honekin zehazki jakingo dugu gure Android telefonoak guztiz kargatzeko behar duen denbora. Bien metodo errazena da, baina gerta daiteke informazio hori pantailan agertuko ez den erabiltzaileak egotea. Beraz, lehenengoa gutxienez zuretzako lagungarria izatea espero dugu.\nInformazio hau pantailan lortzen baduzu, interesgarria izango da lehenengoaren ekuazioarekin alderatzea eta errealitatetik gertu dagoen ala ez ikustea.\nArtikuluaren bide osoa: Androidea » Tutoretzak » Bateria » Nola jakin Android-eko bateriak kargatzeko behar duen denbora\nGizona edo banpiroa, zuk erabakitzen duzu RPG estrategiko bikain honetan jakiteko istorio osoa


Bezeroei eguzkitako krema hondartzara eramateko egitasmoa jarri dute abian Biarritzen | NAIZplus | NAIZPLUS\nBezeroei eguzkitako krema hondartzara eramateko egitasmoa jarri dute abian Biarritzen\nEuskal Herriko kostaldean ohikoa den alga gorria kosmetika produktuak egiteko erabiltzen duen Laboratoires Biarritz enpresak ‘Cream and go’ egitasmoa jarri du martxan. Bizikletaz egiten den banaketa sistema baten bidez, eskatzaileek eguzkitako krema izan dezakete ordu baten buruan Biarritz eta Angeluko edozein hondartzatan.\nHaritz Larrañaga|2020/07/30 Eguneratua:\nArrantzaleak alga gorria jasotzen Donostiako portuan. (Juan Carlos RUIZ/FOKU)\nUdan oraindik arrokei itsatsita daude Euskal Herrian hain ohikoak diren alga gorriak, baina udazkenean, haitzetatik askatu eta hondartzetako itsasertzak gorriz margotzen dituzte. Alga horiek kosmetika produktuak egiteko erabiltzen dituen Laboratoires Biarritz enpresa 2015ean hasi zen eguzkiaz babesteko krema hondartzara eramaten. Orain, osasun krisiak bultzatuta, bezeroengana hurbiltzeko sistema egokitu du.\nAzaleko minbiziaren kontrako egitasmo baten baitan egin zuten lehen banaketa Biarrizko Hondartza Handian duela bost urte. Udalarekin elkarlanean, 50eko indizea duen krema doan ezarri zuten Biarrizko hondartza nagusian edonorentzat eskuragarri. Eskuak garbitzeko erabiltzen diren ontzien antzeko gailuak ziren eta edonork doan erabil zitzakeen. Aurten ordea, covid-19aren transmisioa ekiditeko ezarri dituzten neurriak gailendu dira eta eguzkiaz babesteko krema beste modu batera banatzea erabaki dute.\nProduktu ekologikoak ekoizten dituen enpresak 30 edo 50eko indizea duen krema bat eta eguzkitan egon ostean emateko krema hidratatzailea dituen ehunezko poltsatxoak banatuko ditu La Course banaketa enpresarekin elkarlanean.\nEgitasmoari eman dioten izena duen webgunean sartu (creamandgo.com) eta eskaria egin dezake bezeroak. Webgunean ordua eta lekua zehaztu ostean, eskaria ordu baten buruan jasoko du. Banaketa bizikletaz egiten denez eta eguzkitako krema biologikoak itsasoa kutsatzen ez duenez egitasmoa erabat jasangarria eta ekologikoa dela nabarmentzen dute sustatzaileek.\nAstelehenetik larunbatera, egunero goizeko 9.00etatik arratsaldeko 17.00etara martxan izango da banaketa sistema Biarrizko eta Angeluko hondartza guztietan, baina aurten ez da doan izango, 30 euroko kostua izango du ‘Cream and go’ egitasmoak proposatzen duen poltsatxoak.


155. artikulua, frankismora amildua - Juan Mari Zulaika - Uriola.eus\n155. artikulua, frankismora amildua\nJuan Mari Zulaika 2017-11-10 08:00 Iritzia\nBeste behin ere laguntzen digu memoriak gaurkoa aztertzen. Kataluniar gatazkarekiko hamaika lehen-urrats eta analogia eskaintzen dizkigu. Process delakoa, urriaren 1eko erreferenduma eta osteko errepresioa ez dira azken hil edo urtetako gertakizun bakartia. Gertaera historikotzat jo daiteke, baina igaro den mendean emaniko hainbat urratsen ondorioa izan da, 1918-32-37 urteetan.\nEkintza horien ondorioz gertatu ziren Primo de Riveraren (1923) eta Francisco Francoren (1936) diktatura biak. Lehenengoak eraso zuen, euskal, galiziar eta kataluniar alderdi independistek urte berean Bartzelonan sinatu zuten 'akordio hirukoitza'. Orduan ere, euskal abertzaleek bitan erdibituak zeuden, Aberri eta Komunioa kideak. Bigarren diktadurak gudaz deuseztatu zituen autonomia biak, Generalitatekoa eta Euskadikoa, hau 1937an lortua euskal gudalostearen defentsa-lanagatik nazionalen kontra. Francorena bai izan zela benetako errebolta, hiru urtetako guda piztuaz, hiri babesgabeak bonbardatuz, soldadu ala zibilak ehun milatik gora fusilatuz, erregimen konstituzionalak mantentzen dion inpunitateari esker oraindik epaitu gabe jarraitzen duelarik.\nDituen kointzidentziengatik iruzkina merezi du Luis Companysen kasuak, Generalitatearen buru izana eta 1940an Montjuicen Francok eraila. Lehenago, 1934an Estatu Katalana aldarrikatzeagatik atxilotua izan zen hartakoxe portura ekarritako 'Piolin' ontzi batean. Gutxira, Gorteek Autonomi Estatutua eten zuten, eta Companys eta kontseilariak epaituak izan ziren errebelio edo matxinada karguaz, 30 urteko kartzela eta inhabilitazioarekin zigortuaz. Zorte hobea izan zuen bere lagun Francesc Maciak, 1926an Frantzian preso jausi eta Bruselako babesa jaso zuelarik, 1931n Kataluniara itzuli arte, non sortu zituen, Companys lagun zuela, ERC alderdia eta Errepublika.\nOrain urte gutxi, 'Trantsizioa' delakoan, 2004-2006 urte bitartean, ganorazko bi saio egin ziren autonomia erkidego bien Estatutuak eguneratzeko, Ibarretxeren plana eta Pascual Maragallena. Biak izan ziren Legebiltzar autonomoetan onartuak, Kataluniaren kasuan Gorte espainiarrek ere bai. Baina alderdi nagusiek, PP eta PSOEk, galarazi egin zituzten, historiaren lekuko zakarrontzira botaz.\nLegebiltzarreko gehiengoa aprobetxatuz, subiranistek independentziarako adostu zuten erreferendum egitasmoak miresturik laga bagintuen, batere ez gaitu harritu Estatuaren errepresioaren gorakadak, urriaren 1eko okupazio indarren karga basatiak, Jordi bien atxiloketak eta, gainera, Senatuak 155. artikulua ezarri izana, Estatuak ahal duen makinaria judizial, penal eta errepresiboa subiranisten gain jaurtiaz: Gobernua eta Parlamenteko Mahaia ezabatuz, errebolta, sedizioa eta diru-erabileraren karguekin 20 ordezkari 15 eta 20 urte bitarteko zigorrekin auziperatuaz, Mossoen burua aldatuz eta milioikako izun, enbargo, jornalen ukapen, kargugabetze eta abarrekin mehatxatuz… Zertarako hori dena? Beldurra eragiteko, inposatuko hauteskunde autonomikoak euren komenentziara gerta daitezen. Eszenatoki honetan, ez da harritzekoa Carles Puigdemont eta kontseilariek babes bila Belgikara alde-egitea. Jokoa ona izan da, arazoa nazioarteko eszenatokira altxa baitu.\nJakina denez, Euskal Herriak oraintsu arte jasan ditu antzeko salbuespen legeak epaitegi morroien eskuetatik: egunkariak itxi, alderdiak legez kanporatu, makina bat tortura, kautelazko atxiloketa eta izun. Ez da harritzekoa Lamela epailearen jokaera kereilak asmatuaz kataluniarrentzat, jakinda zelan epaitu dituen Altsasuko gazteak, terroristatzat alajaina. Argi dugu gure artean nagusi dela oraindik 1978an Amnistia Legeak Frankismoari eta ondareari, hau da, monarkiari, estruktura judizial eta indarrekoei eskaini zien inpunitatea. Atera ditzala irakurleak bere konklusioak Espainiako demokraziari eta legitimitateari buruz. Esan ohi da: “Dena lotuta gelditu zen, ondo lotua gelditu ere”. Militarren ordez, gaur epaileek dihardute lan eta agindu, fusilen ordez togek, eta Konstituzioaren ordez, -behar bada kontra-, 155. artikulua.\nEsan bezala, mires-txunditu gaitu erreferendumaren egitasmoak eta bere ondorio izan den Independentziaren Aldebakarreko Aitorpenak (DUI). Berdin txalogarriak, Governak eta Parlamentak azkenera arte erakutsi duten batasuna, gorabeheren gainetiko iraunkortasuna, poliziek gainditzeko jendearen antolamendua, erasoen kontrako diskurtso malgua, eta abar. Aitortu beharrekoa da epe laburrean errepublika eraiki, eta urrats sendoa, itzul-ezina, eman duzuela, aldebiko negoziaketen nahasita dabiltzanei koloreak aterazteraino. 78ko erregimena eta gezurrak sastatu dituzue; Konstituzioaren zimendu 'jainkotiarrak' hautsi, 155. artikulua, Konstituzioaren zulo beltza, ateratzera behartuaz. “A por ellos” beste argudiorik ez zaie gelditzen. Abenduko hauteskundetara, -nahi eta ez, plebiszitarioak izanik-, zerrenda batekin ez bada ere, elkarrekin helburu berdinekin bazoazte, erreferendumaren ondorioak, subirotasunaren aldarria (DUI) indartuko duzue denontzako.\nZorionak eta eskerrak, Katalunia!!!\nGoldatu elkarteko batzordekidea eta Frankismoaren Krimenen Aurkako Euskal Plataformako kidea


Lotara! Bederatzi trikimailu haurrak ohera goiz joateko | Consumer\nLotara! Bederatzi trikimailu haurrak ohera goiz joateko\nOhera sartzeko eta handik irteteko errutina bat finkatzea, ipuinak irakurtzea eta jaki kitzikagarriak saihestea, haurrak behar dituen orduak lo egin dezan lortzeko jarraibideak dira.\nZaila bada, oro har, haurrak ohera azkar joatea; izan ere, koronabirusaren krisiak eragindako konfinamenduan, ezin dira etxetik irten. Zergatik? jarduera txikiagoa dute, eta gutxiago nekatzen dira. Errealitate berri horri gehitu behar zaio haur asko aldatu egiten direla eta sareko ordenagailu-jokoek edo tabletak eragindako kitzikapen-egoeran mantentzen direla. Horren ondorioz, haurrak berandu lo egiten du, berandu jaikitzen da eta zaildu egiten da eskola- edo lan-jardunaldi bateko ordutegiak mantentzea. Hala ere, komeni da gogoratzea garrantzitsua dela haurrak goiz atseden hartzera joatea, funtsezkoa baita eskolako errendimendurako eta umorerako. Izan ere, lo-arazoek haurraren hazkuntza geldiarazi ere egin dezakete. Artikulu honek bederatzi aholku erraz ematen ditu haurra ohera lehenbailehen joan dadin eta behar dituen orduak lo har ditzan.\nBehar baino ordu gutxiago lo egiteak haurraren hazkuntza normala ere alda dezake\nJarraian, bederatzi trikimailu erraz deskribatzen dira, haurra lehenbailehen ohera joan eta behar adina atseden har dezan.\nJaioberri batek 16 ordu lo egin behar ditu egunero, eta urtebetean 14 ordu\nHaurra ordu egokian ohera joan dadin lortzeko jarraibiderik garrantzitsuena harentzat lo-errutina bat sortzea da. Nola? Lehenengo pausoa ohera joateko ordua zehaztea da. Haur jaioberri batek egunean 16 orduz lo egin behar du. Haurra hazi ahala, murriztu egiten da, progresio honen arabera: 15 ordu egunean, hiru hilabetean; 14 ordu urtean; 13 ordu bi urtean; 11 ordu bost urtean; 10 ordu bederatzi urtean; bederatzi ordu 14 urtean; eta zortzi ordu, adin nagusitik aurrera.\nMaiz gertatzen da haurra ohera bidaltzea zigor gisa\nRocío Sánchez-Arotz doktoreak loaren “higieneko” neurri batzuk aipatzen ditu, haurrari behar duen orduan ohera joaten laguntzeko, Espainiako Pediatria Elkartearen “Neurologiako protokoloak” izenekoan argitaratutako artikuluan. Zentzu horretan, espezialistak dioenez, “haurrak ohea zigor egoera batekin erlazionatzea saihestea da kontua”.\nHorren arabera, akatsa da umea lotara bidaltzea gaizki portatu delako. Hala ere, komeni da haurrak egunez logelan denbora pasatzea, lotara joan behar duen une desatseginarekin lotu ez dezan.\nOporretan (Gabonak, Aste Santua, uda), loaren erritmoa zertxobait moteldu daiteke haurrarengan. Atseden-asteetan eskolara joaten diren haurrek ohiko ordutegiak aldatu badituzte (oheratu eta geroago jaikitzen badira), komeni da eskolak hasi aurreko egunetan ohiko erritmoan ohitzen joatea pixkanaka.\nOhera joateko arazorik izan ez dadin, onena da haurrak nekatuta eta erlaxatuta iristea eguneko une horretara. Horregatik, ona da lanaldian jarduera fisikoa egitea. Haurrek energia asko dute eta gastatzeko irrikitan daude. Garrantzitsua da kanpoan jolastea, korrika egitea, igeri egitea edo beste kirol bat egitea.\nHaurra lasaitzeko, garrantzitsua da egunaren azken zati horretan kitzikatuko duten jarduerak saihestea, besteak beste, bideo-jokoak eta telebista. Bestalde, ipuin bat eguneko azken jarduera gisa irakurriz gero argia itzali aurretik eta haurra bakarrik geratu aurretik, haurra erlaxatzen laguntzen du.\nGelaren iluntasun-maila ere garrantzitsua da. Ez da ona kaletik argia sartzea. Horregatik, gelak kanpoko leiho bat duenean, komeni da ondo itxita geratzea pertsiana edo gortina lodi baten bidez.\nHala ere, komenigarria izan daiteke argiren bat gelaren barruan uztea, haurrak gelan bakarrik gelditzeko beldurrik izan ez dezan. Argi hori lagungarria izango da, halaber, umea gauaren erdian esnatzen bada ez beldurtzeko.\nElikadurak ere eragina du haurraren loaren kalitatean. Badira haurra kitzikatzen duten janariak, eta, beraz, behar duen orduan, zailagoa izango da ohean sartzea. Alde horretatik, garrantzitsua da eguerditik aurrera azukre asko duten edariak eta kafeina alde batera uztea.\nBehar baino ordu gutxiago lo egiteak kalte egin diezaioke haurren osasunari. Loaren nahasteak ere ager daitezke, haur eta nerabeengan nahiko arruntak. Jodi Mindellek eta Judith Owensek haurren lo-arazoen erradiografia egin dute ‘Una guía química de pediatría del sueño pediátrico’ (2009) liburuan. Hona hemen ondorio batzuk:\naholkuak atsedenaldi haurtxo lo egin niño-eu ohe trikimailuak


kritiken hemeroteka » Neurona, zeurona… geurona den hizkuntza\n« Ironiaz | Zale izan ala ez izan »\nNeurona, zeurona… geurona den hizkuntza Gorka Bereziartua / www.eremulauak.com, 2005-04-23\nAzken aldian euskalgintzak eginiko bideari buruzko saiakera asko ikusten ari gara. Badirudi alor guztietan inflexio puntu batera helduak garela dagoeneko, eta euskararen sustapena ere aldaketa garaian dagoela. Etorkizunera begira gogoetaren beharrean dagoela. Gogoeta horri lagundu nahi dio Fermin Etxegoienen (Oñati, 1966) Neurona eta Zeurona liburuak.\nIkuspuntu apurtzailea dakarkigu Etxegoienek saiakera labur baina sakon honetan. Euskararen erabileraren inguruan egiten diren interpretazio esentzialistak alde batera utzi eta hizkuntzaren balio estetikoa landu behar dela esaten digu. Euskara sakralizatu beharrean euskararen bidez lortzen den “plastika berezi” hori jorratzearen alde azaldu zaigu Etxegoien.\nEuskararekin lurralde “bastardoak” konkistatzea proposatzen du, hau da tradizionalki euskararen eremutik urrun egon diren espazioetan euskara erabat normala izatea. “Garai batean ez zen halako komodoa euskaraz edozein kontuz aritzea” dio saiakeraren erdigunea (hizkuntzaren estetika) azaltzerako orduan. Bere esanetan, erosotasun falta hori “arazo estetikoa” hain zuzen ere.\nGainera, gure begien zorionerako, euskaldun berri eta euskaldun zaharren arteko etena gainditzeko formula eskaintzen digu Etxegoienek: “berri eta zaharren artean ez nituzke nik, egun, euskaldunak bereiziko. Euskaltasunean gero eta gehiago direnen zein gero eta gutxiago direnen artean baizik”. Interesgarria da era berean, euskaldun zahar batzuen inguruan egiten duen gogoeta: “Euren hizkuntzaren jatortasunaren biktima bilakatzen dira zenbait euskaldun, eta honek galga ere badakarkie, kasu batzuetan, euskal gizarte garaikidean parte hartzerako orduan”.\nHorraino balio estetikoa defendatzeari dagokion atala. Liburuaren bigarren atala orain arteko ikuspuntu esentzialistaren (euskara sakralizatzea, euskalduna=abertzalea… etab.) gabeziak azaleratzeko erabili du oñatiarrak. Tartean eztabaida eskatzen duen galderarekin: “euskal estetikak (hizkuntzak) irabaz dezan… zenbateraino da beharrezkoa (…) independentzia politikoa? Edota alderantziz: inork pentsatu ote du “kontrakoa ere” ekar liezaigukeela burujabetasun politikoak?”.\nZaila da laburra izan nahi duen komentario honetan horrelako liburu bati buruz taxuzko gauzarik esatea. Euskararen etorkizunean interesa duen edonork irakurri beharko lukeen liburua da hau, denoi ezagunak egiten zaizkigun egoerak (eten estetikoarena adibidez) teorizatzen laguntzen duelako, eta batez ere, norbere buruarekin eztabaida sortzen laguntzen duelako.


Irlandar pilota - Wikipedia, entziklopedia askea.\nIrlandar pilota, Irlandako esku-huskako pilota edo pilota gaelikoa (irlanderaz Liathróid Láimhe, ingelesez Irish handball, handball, court handball, alley handball edo wall handball) Irlandako pilota joko autoktono edo gaelikoa da. Jokalariek (2 edo 4) pilota eskuarekin jotzen dute, jaurtikitako pilota frontisaren aurka jotzen du. Helburua aurkariak pilota ezin itzuli izatea da.\nIrlandar pilota partida bat.\nEuskal pilotaren antz handia du, nahiz eta Irlandar pilotan pilotalekuaren neurriak askoz ere txikiagoak eta pilota beratzagoa izan. Gaelic Athletic Association edo Elkarte Atletiko Gaelikoak antolatzen ditu kirol honen txapelketa eta lehiaketak.\nIrlandar Pilota 18 metro luzera eta 9 metro zabaleko pilotalekuan jokatzen da, 6 metroko garaira duen frontisarekin. Pilotaleku gehienak itxiak dira (lau hormekin edo paretekin), baina hiru hormakoak ere badaude, nahiz eta denetan zaharrenak horma batekoak izan.\nFrontisetik 4.5 metrotara marra bat kokatzen da, marra honek jokaldia hasi edo "sakatzera" doan jokalariak pilotaren potea eman dezakeen lekurik aurreratuena erakusten dute. Marra horrek berak "sakatu" eta pilotak frontisean jo ondoren potea eman dezakeen lekurik atzeratuena ere erakusten du.\nHalere eta lehen esan bezala Irlandar pilotalekuaren neurriak eusko pilotalekuenak baina askoz txikiagoak dira, aldameneko irudian ongi ikus daitekeen bezala.\nIrlandar Pilotaren Webgune Ofiziala\nMultimedia: Gaelic handball\nAzken aldaketa 21 otsaila 2021(e)an, 16:20(e)tan\nOrriaren azken aldaketa: 21 otsaila 2021, 16:20.


Svetlana Bondarchuk beldurra harpidedun swimsuit irudi batekin\nBerriz ere, Svetlana Bondarchuk-ek bere mikroblogintza eskandalua eragiten du, argazki lazgarriak argitaratzen ditu bertan. Svetlana bere senarraren dibortzio baten ondoren, Instagramen harpidedunek ez dute harrituko. Emakume eder askoren bizitza benetako oporrak bihurtu da.\nBohemia errusiarraren ordezkariak etengabe Svetlana enparantzan biltzen dira Patriarken bila. Fiodor Bondarchuk emaztearen gonbidatuen artean Rezo Gigineishvili, Renata Litvinov, Zemfira, zinemagile gazteak, diseinatzaileak, aktoreak eta artistak ezagutu ditzakezu.\nSvetlana Bondarchuk etxea 80ko hamarkadan lurpeko etxe baten antzekoa da, glamourretako elementu modernoekin.\n49 urte zituen modelo berantiarrak argazkilaritza gaztearen inguruko istorioa bihurrarazi zuen, eta bere irudiak aldizka agertzen dira bere blogean.\nSvetlana Bondarchuk bere adinaren arabera ez duen jokabiderik kritikatzen da noizean behin. Jakina, 49 urte daramatzan leinu sekularraren figura eta gorputza, bi aldiz bere amona bikoitza duena, oso ondo kontserbatuta dago eta 30 urteko emakumezkoengan inbidia daiteke.\nEsan beharra daukat Svetlana oso arretaz begiratzen duela bere itxura. Emakumea aldian-aldian apaindegietan eta SPAn desagertzen da.\nSvetlana Bondarchuk-en argazki erraldoiak kritika ugari eragin ditu Instagram-n\nSvetlana Bondarchuk, bere mutil-laguna eta neska-lagunekin batera, Bali-n atseden hartzen ari da. Nabarmentzekoa da neguan Errusiako izar handi batek Indonesian joaten zirela.\nInstagram Bondarchuk egunero gainerako argazkientzat daude. Aldi berean, emakumeak harpidedunei eragiten die, frankoen argazkiak jarrita. Beraz, duela astebete, Svetlana-k argazki bat argitaratu zuen soineko horren bidez, bere bularrak distira egiten zuen bitartean.\nEta, gaur Instagram Svetlana Bondarchuk-en, bere argazki berria swimsuit batean agertu zen. Irudia bi bertsiotan egiten da: zuri-beltza eta kolorea.\nEztabaidetan, Bondarchuken argazki laxoak eskandalua eragin zuen. Falloversek 49 urteko emakumearen gorputza ezkutatzeko ordua dela uste du, adineko aldaketak oso nabarmenak direlako:\ngalinakhorikova beldurrezko! Ez da beharrezkoa hau hedatzea\nkovova_diana Rusk adina ☹ gazte guztiak ...\nyagudina5555 Zorigaiztuna, zorigaiztea, itsusia, zaharra - emozioak, zure burua erakustera uzten baduzu, lasai jaitsiko gara, haur eta bilobei aurre egiteko garaia da\nttifini itxura patetikoa, abandonatua. Adin honetan askok zerbait erakutsi dute.\nvlasova3024 Orain bizi izan zen bizitzea hasi zen erakusteko ... beregan? Eta bestearen gainetik dago! Svetlana irakurri zure pasaportea ... ondo, asko "jasan" alea emakume zauritu bat\nBrow_doctor_ Argazki bat ... bakarrik medikuak gaixotasunaren historiarekin duen karpetan egon daiteke ... Ez dut hauste esaten ... baina zeure buruari argazkiak ateratzeko ... zergatik azaldu\nnatalia_kirillovs 50 urte barru, zergatik biluzik joan?\nOlga Buzovoyren amak Dmitry Tarasoven ebidentzia arriskutsuak prestatu zituen\nEkintzarik gabeko gerra: Evgeni Plushenko eta Ilya Averbukh-k Moskuko ikuskizun berriak abiarazi dituzte\nOld Victoria Bonya lan gogorra salatu zuen\nFyodor Bondarchuk eta Paulina Andreeva ezkontza sekretu bat prestatzen ari dira\nAnna Mathison eta Sergei Bezrukov guraso bihurtu ziren lehenengo argazkia\nZer zeinuek maitasunaren heriotza bizkorra iragartzen dute\nNola pisua galtzen 10 kg-ekin: modu ezagun eta eraginkorrenetan\nHaurdun dauden emakumeentzako gimnasia eta yoga\nOlivier jauna - ohorezko mahaian ohorezko gonbidatua\nMaslenitsa 2017 - zorionak bertsotan eta SMS laburrak egunero Maslenitsa astean. Pancake asteentzako karta dibertigarriak eta prosazko barkamena eskatzen dutenak Forgiven igandean\nBuzovak onartu zuen ez zuela gizontasuneko urtebetetzea\nFrantziako tarta artoarekin eta tomateekin\nHaurdunaldian eta ectopic haurdunaldian HCG\nEtxea apaintzen dugu eskulan ederrez\nNola kristalezko argizaria garbitu\nPuff kanela, mikrouhinak dituzten makilak\nGazta bola mahatsekin


Berlinetik Parisera bizikletaz egindako bidaia izango dute hizpide 'Bidaiatuz' ekimenaren baitan - Uztarria (Azpeitia)\nBerlinetik Parisera bizikletaz egindako bidaia izango dute hizpide 'Bidaiatuz' ekimenaren baitan\n2013ko urt. 29a, 10:11\nOstegunean, hilak 31, izango da hitzaldia, eta Ander eta Joseba Garmendia anaiek Berlinetik Parisera bizikletaz egindako bidaiaz hitz egingo dute, 19:00etatik aurrera, Sindikatu Zaharrean.\nHitzaldia iragartzeko egin duten kartela. Argazki originala\nAzpeitiko Gazte Informazio Bulegoak hirugarren urtez jarraian jarri du martxan Bidaiatuz ekimena. Helburua, herriko gazteek munduko txoko desberdinetan izan duten esperientzia elkartrukatzea da eta, horretarako, bidai desberdinei buruzko hainbat hitzaldi antolatuko dituzte urte guztian zehar.\nAurtengo lehenengo hitzaldia ostegunean, hilak 31, izango da. Ander eta Joseba Garmendia anaiek Berlinetik Parisera bizikletaz egindako bidaian bizi izandakoak kontatuko dituzte. 19:00etan hasiko da solasaldia, Sindikatu Zaharrean. Behin hitzaldia bukatutakoan entzuleen galderei erantzungo diete hizlariek.\nGazte Informazio Bulegoak dei egin die herriko gazteei euren esperientziak kontatzera animatzeko. Horretarako, Gazte Informazio Bulegora gerturatu, gib@azpeitia.net helbidera idatzi edo 943 15 71 60 telefonora deitu behar da.


Jon Vallejo: "Errutina artistaren heriotza da" — dantzan.eus\nHemen zaude: Hasiera › Hemeroteka › Jon Vallejo: "Errutina artistaren heriotza da"\nEtxetik urrun bada ere, bere ametsa bete du Jon Vallejok: dantzaren munduan modu profesionalean aritzea. Gaur egun, Dresdeko Operako Baletean ari da\nBERE amarengandik eta ume-umetatik datorkio dantzarekiko zaletasuna Jon Vallejori (Donostia, 1985). Gaztea bada ere, txapela kentzeko moduko ibilbidea egina du honezkero. Euskal Herriko dantzari askoren lehen gidari izan den Mentxu Medelen eskutik izan zuen dantzaren munduarekin lehen harremana, 1990eko hamarkadan. Urteak aurrera, dantzaren bidetik jarraitzea erabaki zuen, ordurarte dantzarekin partekatzen zituen beste afizioak alboratuz. Euskal dantzari askoren pausoak jarraituz, Madrilera abiatu zen bere teknika hobetzera, eta handik Europara egin zuen jauzi. Gaur egun, Dresdeko Operako Baleteko dantzaria da.\nMentxu Medelen eskolan eman zenituen dantzaren munduan aurreneko urratsak. Nola gogoratzen duzu garai hura?\nOso garai polita izan zen. Ni orduan maitemindu nintzen dantzarekin, eta hori Mentxuri berari zor diot hein handi batean. Berak irakatsi zidan dantza maitatzen eta dantzaz gozatzen. Irakasle handia izan da niretzat, ez bakarrik dantzaren ikuspegitik, baita personalki ere, bizitzarako baloreak transmititu zizkidalako. Mentxuren akademiatik jende on asko igaro da nire aurretik: Jone San Martin, Urtzi Aranburu, Lucia Lacarra, Iker Murillo… Ibilbide oparoa egin duen dantzari asko.\nDantzari –eta orohar artista– askorentzat Madril izan ohi da bigarren eskola. Zu 14 urterekin joan zinen bertara. Gogorra izan zen pausoa ematea?\nEgia esan, bai. Carmen Rocheren eskolara joan nintzen ikastera, oraindik ume bat nintzela. Urrats ausarta izan zen, amildegiaren ertzean jauzi egin eta noiz eta nola lur hartuko nuen ez nekielako. Dena dela, neukan ilusioa, motibazioa eta esperientzia berri bat bizitzeko gogoa beldur eta ezjakintasuna baino handiagoa zen. Orain ohartzen naiz, atzera begiratuta, zer nolako ahalegina izan zen niretzat eta nire familiarentzat.\nAsko zor diot familiari, nigan eduki duen konfidantzagatik eta urte guzti hauetan nire ametsa gauzatzeko eman didan babesagatik.\nDantzari profesionaloi azkar heltzea exigitzen zaizue. Hori da gainditu beharreko zailtasun handienetakoa? Egia da gure adineko beste asko baino azkarrago bizi behar izaten dugula, eta ez da erraza. Nire kasuan, behintzat, 14 urterekin etxetik joatea ez zen gozoa izan. Baina modu profesionalean diziplina askotan gertatzen da hori, kirol arloan, adibidez. Batzuek asko sufritzen dute, eta sentsazioa izaten dute bidean gauza asko galtzen dituztela. Nik, hala ere, ez dut inoiz sentsazio hori izan. Gauza desberdinak bizi izan ditut, eta asko eta asko dantzari esker.\nNoiz sentitu zinen aurreneko aldiz dantzari profesional?\nEz dakit zehazki noiz sentitu ahal zaren profesional; suposatzen dut paper baten idatzita doala hori. Dantzari bezala, 2003. urtean sinatu nuen nire aurreneko lan-kontratua. Hala ere, hori baino lehen ere dantzaria nintzen, bai behintzat dantza nire bizimoduaren erdigune bilakatzen den unetik. Zure ibilbidean sari asko eskuratu dituzu; besteak beste, Gipuzkoako Dantzari Profesionalen Elkartearen Errebelazioa Saria jaso zenuen 2010ean; sari hau lortu duen dantzari gazteena.\nOhore bat, eta, batez ere, bultzada handia da norbaitek zure lana errekonozitzea. Jarraitzeko motibazioa eta indarra ematen dute sariek, hori da garrantzitsuena.\nEgiten duzuna edozer dela-ere, ona da baloratua izatea, jakinda beti daukazula zer ikasi eta zer hobetu. Niri sari horrek sekulako ilusioa egin zidan, baina baita bidean etorri diren beste guztiek ere.\n2006az geroztik Dresdeko Operako Baleteko dantzaria zara. Gustora ari zara?\nNiretzat amets bat da hemen egotea; zorte handia dut nire ibilbide profesionala hemen garatu ahal dudalako. Ahal dudan bitartean hemen jarraitu nahiko nuke, beti ere nire bizitza profesional eta pertsonalaren artean oreka bat mantentzea lortzen badut. Dena hartzen dut kontuan, ez lana bakarrik, eta dantzan ez nagoenean egiten dudanari ere garrantzia ematen diot. Denbora asko ez dut izaten, baina saiatzen naiz denbora ateratzen lagunez, hiriaz eta afizioez gozatzeko.\nDantzariena bizimodu sakrifikatua dela esaten da. Oso diziplinatua izan beharra dago?\nAutodiziplinatua izatea ezinbestekoa da ofizio honetan, sarritan horrek markatzen du bi dantzarien arteko diferentzia. Egia da dantzaren mundua oso sakrifikatua dela, zer esanik ez profesionala zarenean, bai fisikoki eta baita mentalki ere. Bi aldeak landu behar dira egunero.\nGogorra dirudi. Inoiz pasa zaizu burutik dena bertan behera uztea?\nEgunero. Baina, era berean, egunetik egunera gehiago maite dut dantza; dantzatzea arte moduan, eta ez ofizio moduan, esan nahi dut. Errutina artistaren heriotza da, eta lanak errutina bihurtzeko arriskua dauka. Egia da denboraldi batzuetan nire bizitza lanera soilik mugatzen dela. Beharrezkoa bada, egunero 14 orduz entsaiatzen dut, astelehenetik igandera, lo egin eta hurrengo astean berdin... Sasoi batzuetan ez dut bizitza sozialik izaten. Mundua aurrera doan bitartean, niretzat egunak pasatuko ez balira bezala izaten da. Baina hauxe da nirea, zer egingo diogu!\nTrukean zerbait jasotzen duzun seinale. Zer ematez dizu dantzak?\nAsko. Nire burua adierazteko bide bat da, hitzez edo gestuen bidez adierazi ezin dudana azaleratzeko modua. Sekulakoa da, brutala, dantzatzean sentitzen dudana; barru-barrutik ateratzen den zerbait da, publikoarekin kontaktuan ez-ezik neure buruarekin ere harremantzeko balio didana.\nDantzaren bidez hitz egiten duen aktorea zarela esana duzu.\nAzken finean, dantzariok aktoreak gara. Ni neu aktore sentitzen naiz oholtzan, baina gorputzarekin hitz egiten dut. Horrek exigitzen dizu zure gorputza primeran ezagutzea. Normalean badakizu noraino irits zaitezkeen, zeintzuk diren zure mugak; baina, batzuetan, zure mugak gainditzen dituzula ikusten duzu, eta harritu egiten zara.\nOholtzak deskribatu ezin diren esperientziak eskaintzen ditu. Beti ez da erosoa; oso harreman pertsonal eta intimoa da dantzariaren eta oholtzaren artekoa. Beldurra ez, baina errespetua ematen du.\nFormazio klasikoa jaso zenuen. Beste genero batzuk ere landu dituzu?\nNire formazioa klasikoa izan da, baina gaztetatik gaur eguneko koreografoekin lan egiteko aukera izan dut eta horrek asko ireki nau mentalki. Ez nintzateke dantzari klasiko moduan definituko. Gaur egun, eta dantzaren munduak bizi duen egoera ikusita, zure burua sailkatzeak eta mugatzeak ez du zentzurik. Oraingo dantza konpainia gehienek eskaintza anitza izaten dute, eta gero eta egoera anitzagoetara moldatzeko gai diren dantzariak nahi izaten dituzte. Gaur egun ezin da aterik itxi.\nKonpetentzia asko nabari duzu zure inguruan?\nKonpetentzia ikaragarria da, bai eskola onenetan sartzeko eta, zer esanik ez, lan bat lortu eta dantzatik bizimodua ateratzeko. Oso zaila da leku bat egitea, eta are gehiago orain, dantzari kopurua dauden lan aukerak baino askoz handiagoa denean.\nZuk zure herria utzi behar izan zenuen dantzan jarraitu ahal izateko. Egoerak berdintsu jarraitzen al du?\nZoritxarrez bai. Lehenik Euskal Herritik eta gero Espainiatik alde egin behar izan nuen. Esango nuke gauzak okerrera egin dutela azken urte hauetan. Jendeak sekulako ahalegina egiten du, baina ez dago inongo babesik eta laguntzarik instituzioen partetik. Eta, hala ere, jendeak hor jarraitzen du, ez du etsitzen. Hori benetan txalotzekoa da.\nSekulako talentua eta harrobia dago, baina tamalez hemen ezinezkoa da bidea egitea. Oinarrizko dantza eskolek oso lan ona egiten dute, baina hortik gora sekulako hutsunea dago, ez dago mediorik.\nDena den, dantzarena ez da herri honetan babesa jasotzen ez duen arlo bakarra. Kultura, orohar, ahaztuta eta alboratuta daukagu erabat, eta benetan penagarria da. Kultura herri baten oinarrizko elementua da, jendearen alde emozionala elikatzen duelako. Tamalez, Kulturak gaur egun betetzen duen lekua bete beharko lukeenetik oso urrun dago.\nAlemanian bestelakoa da dantza profesionalak bizi duen egoera?\nAlde handia dago. Ez dantzaren alorrean bakarrik, kulturaren aldeko jarrera da oso bestelakoa, orohar. Ezin dut Europa osoaz hitz egin, baina Alemanian, adibidez, 80 antzoki baino gehiago finantzatzen dira diru publikoarekin. Antzoki hauek, jende askori lana emateaz gain, milioika pertsonen kultur egarria asetzen dute. Eta aretoak ia beti beteta daude. Guzti honen inguruan ez nuke jakingo ezta nondik hasi ere nire sentsazioak deskribatzen.\nBaletean eta dantza klasikoan are larriagoa da egoera?\nUste dut baietz. Munduan sakabanatuta bidea egiten ari diren balet dantzari euskaldunak daude, baina ez dago euskal baletik, eta egon beharko litzateke. “Euskal balet dantzariak munduan” izeneko saio bat eginez gero, kapitulu pila bat aterako lirateke, hori ziur.


Olatuak Plus, Gipuzkoan kultura proiektuak sustatzeko eta zabaltzeko Kultura Departamentuaren programa berria - Artikulua - Gipuzkoa ETORKIZUNA ORAIN\nOlatuak Plus, Gipuzkoan kultura proiektuak sustatzeko eta zabaltzeko Kultura Departamentuaren programa berria\nOlatuak Plus programa berri bat da, Kultura Departamentuak diruz lagundutako kultura proiektuak sustatu eta zabaltzeko, haren programazio ildoetan ongi txertatzen direlakoan.\nOlatuak Plus lan-prozesu bat da, non Kbulegoaren bidez (Foru Aldundiko kultur bitartekaritzako bulegoa) proiektua garatzen eta egokitzen laguntzen baita, programazioan eta kultura plataformetan hobeto txertatzeko.\nHorrela, Olatuak Plusen bildutako proiektuak KMKko ekintza publikoetan gauzatuko dira eta, ingurune digitalera egokituta, #KMKElkarrizketak plataforman jasoko dira, haien ikusgarritasuna areagotuz.\nErakusketa-bide bikoitz horrek, proiektuak sustatzeaz gain, publiko berriei esperientzia berriak eskaini nahi dizkien lan ildo batean aurrera egin nahi du, Gipuzkoako kultura panorama zabaldu nahian.\nOlatuak Plus osatzen duten lehenengo lau proiektuak honako hauek dira:\nEl Refugio de Papel podcast literario bat da, Amaia Garcia Martinezek eta Slawomira Joanna Grabowskak sortua, publikoaren pentsamendu kritikoa babestea helburu duena. Kapitulu bakoitzak gai desberdin bat planteatzen du, literatura testuak beste diziplina batzuekin lotuta erabiliz, gaiaren dimentsio soziala eta historikoa landuz eta gogoeta eta pentsamendua piztu nahian.\nOlatuak Plusen parte hartzeak podcastaren beste gertakari bat planteatzera eraman ditu, liburutegien etorkizuna ardatz hartuta; erakunde horiek, museoak eta beste kultura zentro batzuk bezala, aldaketa estrategikoa jasaten ari dira zerbitzuetan eta gizartean duten posizionamenduan.\nGertakari berezi honek, soinutik eta "liburutegi giroko zaratatik" landuko ditu bai "etorkizuneko liburutegi guztiak" zikloaren edukia, bai Koldo Mitxelena Kulturgunearen liburutegiaren funtsak.\nGertakari hori euskaraz eta gaztelaniaz egingo da, eta martxoaren erdialdean egongo da eskuragarri #KMKElkarrizketak-en.\nEsnatu naiz proiektuak trans batek Gipuzkoako landa-eremuan duen bizitzari heltzen dio, formatu alaian. Euskarazko kabaret bat da, LGTBI+ gaiei buruzko zentzu pedagogiko eta dibulgatzaile sakona duena. Olatuak Plusen, formatu berri bat da, LGTBI+ kolektiboko pertsonen testigantzak erabiliko dituena.\nGainera, #KMKElkarrizketak-en, kabaret horretaz gozatzeaz gain, eskuragarri egongo da pieza sortzeko prozesu osoa, asmatzen denetik azken definiziora arte.\nAndoni Mutiloak, Esnatu naiz taldearen sustatzaileak, jatorrizko pieza KMKn programatzeko egokitu du. "Kabaret+gonbidatuarekiko elkarrizketa" formatu berria da, fikzioa errealitatearekin konektatuko duena.\nEstreinaldia maiatzaren 27rako aurreikusten da, eta, ondoren, esan bezala, #KMKElkarrizketetan egongo da eskuragarri.\n“Libro de ilustradoras vascas” Katarzyna Lebiedzinskaren argitalpena da. Euskal Herriko emakumezko ilustratzaileen lana jasotzen duena. Bere asmoa da emakumezko ilustratzaileen lana ikusaraztea eta ilustrazioa lehen planoan jartzea, diziplina artistiko gisa.\nOlatuak Plusen sartzeko, emakumezko sortzaile gipuzkoarrei jarri zaie arreta, eta pandemiak eta konfinamenduak nolako arazoak ekarri dizkieten baliabide eskasian, prekarizazioan eta zainketetan.\nKMKren programazioaren barruan, datorren apirilaren 17an, mahai-inguru bat egingo da. Bertan, argitalpena aurkeztuko da eta, horrekin batera, Gipuzkoako hiru sortzaileren lana.\nEkitaldiaren grabazioa eta argitalpena #KMKElkarrizketak webgunean egongo dira eskuragarri.\nZirriborroak eta gero, Idoia Zabaletak, Ixiar Rozasek eta Arantxa Mendiharatek bultzatutako proiektua da, paradigma-aldaketa baterako alternatibak aztertzen ditu, jasangarritasunaren ideiatik abiatuta. Mundu posibleei buruzko kontakizunak eta fabulak dira, ipuin laburren bilduma gisa aurkeztuak, esperientzia errealak estrapolatuz. Aldaketarako zirriborroen bilduma bat dira, ekintza errealen eta irudimenezkoen gida bat, literatura-ekoizpena eta kontsumo-aukerak batuz aukera berrien lurraldea sortzen duena.\nOrain, kontakizunak zabaltzeko bide berriak ikertzen ari da proiektua, eta, Olatuak Plusen parte hartzeko, irrati-nobela beste publiko batzuengana iristeko formatu gisa planteatzen da. Uxue Alberdi idazle eta bertsolariaren laguntza du, eta jorratutako gaia Usurbilgo kooperatiba batean planteatzen den hirigintza feministaren aukera izango da.\nLehenengo emanaldian, izango ditugu, batetik, Harkaitz Canok Goiener-etik abiatuta idatzitako Kintsugi fabula, Arrate Rodriguezen ilustrazioekin, eta, bestetik, Uxue Alberdik idatzitako fabula, Paula Estevezen ilustrazioekin, abiapuntu dituena Usurbilgo hirigintza eta feminismoaren proiektua eta Txirikorda belaunaldi arteko etxebizitza komunitarioaren proiektua.\nDokumentu horiek #KMKElkarrizketak-en egongo dira eskuragarri, eta, irrati-nobelaren ekoizpena amaitzen denean, hori ere plataforma horretan egongo da eskuragarri.


Salaketa eguna eginen dute bihar ELA, LAB, ESK, Steilas, Hiru Etxalde eta CGT sindikatuek - Nafarroa - euskalerriairratia.eus\nSalaketa eguna eginen dute bihar ELA, LAB, ESK, Steilas, Hiru Etxalde eta CGT sindikatuek\nEuskalerria Irratia 2020-04-27 17:05\nGaresko Schneider enpresako langileek gaur egindako protesta. (Argazkia: @LABindustriaNaf)\nApirilaren 28an Laneko Segurtasun eta Osasunaren Nazioarteko Eguna da. COVID-19aren krisiak eta ezarri diguten salbuespen egoerak baldintzatuta izango da aurtengoan. Bizitza eta kapitalaren artean aukeratzeko momentua iristean, ELA, LAB, ESK, Steilas, Hiru Etxalde eta CGT sindikatuek argi dutela adierazi nahi dute: "Lehenbizi bizitza, eta ondoren beste guztia".\n"Osasunik gabe, bizitzeko eskubidea bermatu gabe, ez dago beste ezer. Heriotza dakarren lanak ez du lana izaterik merezi. Are gehiago, soilik osasuna bermatuta duen gizarte batek izango du aukera jarduera ekonomiko arrunta izateko", adierazi dute sindikatuek ohar bidez.\nKrisi honetan langile guztion osasuna arriskuan jarri dutela iritzi diote sindikatuek. Larrialdiaren kudeaketa "kontraesankorra" salatu dute: "Langileon bizitza kalean erabat kontrolatuta egon da, baina lanean gure bizitza arriskuan zenean ez da ikuskaririk etorri, bakarrik utzi gaituzte eta hala aritu behar izan dugu lana geldiarazten oinarrizko segurtasun neurriak ematen ez zirenean".\nParte hartzeko argibideak\nSalaketa egunean parte hartzeko argibideak eman dituzte sindikatuek sare sozialetan:


Europakoak Archives - Zero zabor\nZero Waste Europek biharko, martxoak 7, antolatu du Europako Parlamentuko talde Berdearekin elkarlanean ‘Toward Zero Waste‘ jardunaldia. Bigarren titulutzat ‘Beyond recycling: Best practices on resource management in the EU’ (Birziklapenetik haratago: baliabideen kudeaketan Europar Batasunean dauden praktika onenak) daraman ekitaldia burutuko da Europar Legebiltzarreko A1G3 gelan. Ekitaldiak helburutzat dauka Zero Zabor politikek dagoenekoz daukaten garrantziaz...\nGipuzkoako Foru Aldundiaren ordezkariak, Iñaki Errazkin azpiegitura eta ingurumen diputatua buru dutela, hartu ditu Europako Batzordean ingurumen komisarioa den Janez Potocnikek. Bilkuran berretsi dute Gipuzkoak hondakinez daraman estrategia berriak bat egiten duela Europak etorkizunerako markatu dituen lehentasun eta hierarkiekin. Berria “Hondakinen kudeaketan bat datoz Gipuzkoa eta Europa” Gara “Diputación subraya la buena sintonía con la CE respecto a los objetivos de...\nGipuzkoako Aldundia gaur bilduko da Europako Batzordeko ingurumen arduradunekin\nPosted in Aldundiak, Europakoak, Plangintza\nIñaki Errazkin ingurumen diputatua gaur biltzekoa da Europako Batzordean ingurumen komisarioa den Janez Potocnikekin hondakinen ardura daraman William Nealerekin. Uda aurretik burututako beste bilkura baten jarraipena da. Iñaki Errzkinekin batera doaz Ainhoa Iraola departamenduko zuzendaria eta Juan Karlos Alduntzin gabineteburua eta ondoren zenbait europarlamentari ere azalduko diote Gipuzkoako plan berria. Gestores de Residuos “La Diputación de Gipuzkoa se reunirá con...


Brigada Improductiva eta Egurra Ta Kitto taldeen kontzertua Sutegixan\nArgitaratua: 2016-04-15 10:47\nElgoibarko Sutegixa Gaztetxea ska eta rock musikaz jantziko dute Brigada Improductiva iruindarrek eta Egurra Ta Kitto azpeitiarrek zapatuan.\nMusika kalera eramango dute musika eskolako instrumentu taldeek\nArgitaratua: 2016-04-14 19:10\nKalera aterako dute musika Inazio Bereziartua musika eskolako instrumentu taldeek barixakuan (apirilak 15). Kalejiran ibiliko dira Elgoibarko kaleetan barrena eta geldialdiak egingo dituzte Kalebarrenen, Kalegoenen eta Lekuederren.\nAndoni Lubaki argazkilariak Siriako gerran ateratako argazkiekin erakusketa jarriko du Kultur Etxean\nArgitaratua: 2016-04-14 14:57\nAndoni Lubakik munduko hainbat gatazka bizi izan ditu bertatik bertara (Sahara, Libia, Irak, Siria...) eta argazkietan islatu. Saharatik itzuli berri bada ere, oraingoan Siriako gerran ateratako argazkiak ikusteko aukera eskainiko du Elgoibarren Aleppo, beldurraren frontea erakusketan. Era berean, masterclass bat ere emango du zapatu goizean.\nArgitaratua: 2016-04-14 14:06\nElgoibarko Izarra Euskaltzaleon Topagunea elkarteak Urteko Batzar Orokorra egingo du astelehenenean (apirilak 18), Kultur Etxean.\nEibarren eta Realaren arteko derbia Ludotekan ere jokatuko da\nArgitaratua: 2016-04-14 12:38\nEibarrek eta Realak apirilaren 16an, zapatuan, Ipuruan jokatuko duten euskal derbiaren harira, Play Station Txapelketa antolatu du Elgoibarko Ludotekak zapaturako. Realeko bi jokalari, hain justu, Elgoibarren izan ziren atzo sinadurak ematen (goiko argazkian).\nJose Gurrutxaga krosa antolatu du Ikastolak domekarako\nArgitaratua: 2016-04-14 11:29\nElgoibar Ikastolak Jose Gurrutxaga krosaren 23. edizioa antolatu du domekarako. Antolatzaileek jakinarazi dutenez, Elgoibarko eta Mendaroko 700 antxitxikarik eman dute izena 6tik 16 urtera artekoen lasterketetan parte hartzeko.\n'Etxebizitza Plazara!' ekimena antolatu du Jaiki gazte taldeak etxebizitza eskubidea aldarrikatzeko\nArgitaratua: 2016-04-14 08:07\nElgoibarko gazte talde batek gizarteko hainbat arazo gazteen ikuspegitik landu eta irtenbideak sustatzeko sortu zuen Jaiki taldea. Orain, gazteek etxebizitza bat eskuratzeko dituzten zailtasunetan jarri nahi dute arreta. Horretarako, Etxebizitza Plazara! ekimena antolatu dute, Elgoibarko egoera aztertu eta proposamenak lantzeko, besteak beste. Ekimena iragartzeko bideo bat kaleratu dute. (bideoa dauka)\nSuhiltzaileen bizikleta martxa Elgoibartik igaro da\nArgitaratua: 2016-04-13 20:37\nEusko Jaurlaritzak onartu nahi duen lege proiektu baten aurka protesta egiteko bizikleta martxa bat egiten dihardute Gipuzkoako, Arabako eta Bizkaiko suhiltzaileek, eta Elgoibar erdigunetik igaro dira gaur arratsaldean.\nSuhiltzaileen martxa bizikletaz pasatuko da gaur Elgoibartik (2016-04-13)\nEuskal Ligararako igoera fasea jokatuko dute Sanloko kadeteek eta jubenilek\nArgitaratua: 2016-04-13 16:04\nEuskal Ligarako igoera fasea jokatuko dute Sanloko kadete eta jubenil mutilen taldeek, -Decak eta Beristainek-, asteburu honetan, Berangon. Igoera lortuz gero, jubenil eta kadete mailako nesken zein mutilen taldeak Euskal Ligan dituen hirugarren kluba izango litzateke Sanlo, Zarautz eta Usurbilekin batera.\nBisita gidatua eta gazta-dastatzea Mausitxa baserrian\nArgitaratua: 2016-04-12 15:05\nMausitxa baserrira bisita gidatua antolatu dute elkarlanean Elgoibarko Izarra Euskaltzaleon Topaguneak eta Morkaiko Mendizale Elkarteak, apirilaren 23rako.\nMikel Gonzalez eta Diego Reyes Realeko jokalariek sinadurak banatuko dituzte eguaztenean Elgoibarren\nArgitaratua: 2016-04-12 13:36\nMikel Gonzalez eta Diego Reyes Realeko jokalariak gertutik ikusi eta haiekin argazkiak atera edo sinadurak eskatzeko aukera izango dute zaleek eguaztenean.\nGizarte zerbitzuen sistemari buruzko hitzaldia\nArgitaratua: 2016-04-12 13:14\nBihar, eguaztena, gizarte zerbitzuei buruzko hitzaldia eskainiko du EDE fundazioko Jaime Garcia Morenok, Una mirada al sistema vasco de servicios sociales izenburupean. Hitzaldia Elgoibarko Gizarteratze mahaiak antolatu du eta 19:00etan hasiko da Kultur Etxeko Hitzaldi gelan.\nLapurreta egin dute Mendaroko Saint-Gerons txokolate dendan


Lesakako etxebizitzari buruzko ikerketaren berri emanen dute martxoaren 1ean - Bortziriak - 2021-03-01 - Erran.eus\nLesakako etxebizitzari buruzko ikerketaren berri emanen dute martxoaren 1ean\nTtipi-Ttapa 2021-02-26 13:00\nLesakako etxebitzaren egoera zein den azaldu eta ikerketaren legen emaitza eta ondorioen berri emanen dute astelehenean Harriondoan.\nJoan den abendutik, Lesakako etxebizitzaren egoera aztertzeko ikerketa egiten ari da udala, gaur egun etxebizitzaren egoera zertan den eta herritarren beharrak zein diren aztertzeko.\nIkerketaren baitan bi atal nagusi landu dituzte, alde batetik herriko etxebizitzen erregistroa, eta bertze aldetik herritarren beharren analisia. Beharrak ikertzeko inkesta bat zabaldu zuten urtarrilean, eta herritarren 200 erantzun jaso zituzten. Hortaz gain, bertzelako entitate eta adituekin ere aztertu dituzte beharrak, eta emaitzak jaso eta antolatzen ari dira orain, ondorioak atera ahal izateko.\nSolasaldia martxoaren 1ean\nEmaitzen zein ondorio nagusi batzuen berri emateko martxoaren 1ean, astelehenean, 18:00etan Harriondoa Kultur Etxeko Txokobiko aretoan solasaldia antolatu dute. Beti bezala, segurtasun neurriak betez eta edukiera mugatua kontuan hartuko dira. Hitzaldi honen helburua Lesakako etxebizitzaren egoera zein den azaldu eta ikerketaren lehen emaitza eta ondorioen berri ematea izanen da. Bertan izanen dira Ladis Satrustegi alkatea, Eneko Larrarte Nafarroako Gobernuko etxebizitza saileko zuzendaria eta Garazi Conde ikerketa garatzen ari den teknikaria.\nLadis Satrustegik irekiko du hitzaldia, ikerketa hasteko arrazoiak eta udalaren ikuspegia emanez. Ondotik Eneko Larrarteren txanda izanen da, eta Nafarroako egoera orokorraren berri emanen du, egun martxan dauden proiektu eta politikei buruz solastatzearekin batera. Azkenik, Garazi Condek orain arte ikerketaren emaitzen eta ateratzen ari den ondorioen berri emanen du. Bukatzeko herritarren parte hartzerako tarte bat ere irekiko da, galdera-erantzunetarako.


NATUR INGURUNEKO ETA AISIALDIKO GIDARITZA (ESKAINTZA BERRIA 2021.2022 IKASTURTERAKO)\nTitulu honen konpetentzia orokorra da ibilbideak antolatzea eta taldeak gidatzea mendi baxu eta ertaineko ingurune naturaletan, eremu elurtu nordikoetan, zailtasun txikiko barrunbetan, arrisku txikiko sakanetan, ingurune urtarretan eta aisialdirako eta abenturarako instalazioetan, oinez, sokekin, bizikletaz, itsasontzietan eta zaldiz aurrera eginez. Bai eta aisialdiko jarduerak dinamizatzea,parte-hartzaileei egokituz. Ingurumena errespetatuz eta kalitatea eta segurtasuna bermatuz.\nZaldi-ibilbideetako gida 66\nTaldeei arreta ematea 66\nIbilbideak antolatzea 99\nBehe eta erdi mailako mendietako gidaritza 231\nAisialdiko teknikak 132\nSorospena natura-ingurunean 168\nUretako gidaritza natura-inguruneetan 147\nManiobrak sokekin 147\nTitulu hau eskuratzen duten pertsonek, kirol- eta jolas-jardueretan, naturan eta turismo aktiboan, kirol- edo abentura-turismoan, aisialdiko eta abenturazko instalazioetan, bai eta aisialdiko gizarte eta hezkuntza-jardueraetan ere, egiten dute lan. Jarduera horien antolaketan, garapenea, dinamizazioan, jarraipenean eta ebaluazioan eta baita ere uretako espazio naturaletako prebentzio, zaintza eta erreskatetan. Uretako esku-hartze unitateetan eta erreskatea eta sorospenetan ere egin dezakete lan.\nLanbide-jarduera modu autonomoan nahiz kontratatuan egiten da, eremu publikoan (administrazio orokorra, autonomikoa edo tokikoa izan) eta eremu pribatuan, haur eta gazteentzako kirol, turismo eta aisialdi eta denbora libre hezigarriaren produkzio-sektoreei lotutako zerbitzu-enpresa handi, ertain eta txikietan.\n• Mendi ertainera arteko lurreko ibilbideen diseinatzailea\n• Mendi ertainera arteko zaldi-ibilbideen diseinatzailea.\n• Bizikleta-ibilbideen diseinatzailea, erdi-mailako mendietan.\n• Uretako inguruneko ibilbideen diseinatzailea..\n• Ingurune naturalean gidatutako kirol-jarduera fisikoen diseinatzailea.\n• Bizikletazko ibilbideen eta ekitaldien prebentzio eta segurtasun-arduraduna.\n• Zaldizko ibilbide eta ekitaldietako prebentzio eta segurtasun-arduraduna.\nMendi-ibilien eta behe- eta erdi-mailako mendi-ibilien gida. Mendi baxu eta ertaineko zeharkaldia, eta nordikoak bezalako ibilbide elurtuak erraketekin. Zailtasun txikiko sakanen gida.\n• Zailtasun txikiko espeleologia-gida.\n• Mendiko bizikletaz egiteko ibilbideen gida.\n• Zikloturismoko ibilbideen gida.\n• Zaldi-ibilbideen gida.\n• Aisia-ontzi salbuetsietako ur-inguruneko ibilbideen gida\n• Haurrentzako eta gazteentzako hezkuntza-aisialdiko begiralea, kanpamenduetan, gazte-aterpetxeetan eta udalekuetan, baserri-eskoletan, eta natur ikasgela eta eskoletan.\n• Eskola-esparruko jardueren begiralea.\n• Aisialdiko eta abenturazko instalazioetako begiralea.\n• Itsas hondartzetako soroslea.\n• Laku eta urtegietako soroslea.\n• Uretako esku-hartze unitateetan laguntzeko soroslea.\n• Ingurune naturaleko uretako jardueretako soroslea.\n• Ur- eta kirol-jardueretako soroslea.\n• Ibai-hondartzetako soroslea


Canal 21: nondik nora\t| Nabigatzen\n« Webgune bizarroak | Hasiera | Tombraidermania »\n1999ko maiatzak 16, Igandea\t| Nabigatzen\t|\nCanal 21: nondik nora\nCanal 21 portal berria\nInternautok, eta sarean ez dabiltzanek ere, aste honetan publizitate kanpaina zabal baten bidez izan dugu Canal 21 portal berriaren berri. Begirada beste eremuetara ere zabaltzen duen arren, berton sortua da proiektu hau Euskaltel enpresaren eskutik. Horregatik, eta haren gainean gehiago jakin gurean, Zamudion izan gara Canal 21ko arduradun nagusiekin.\nZamudioko parke teknologikoan, Euskaltelen egoitzan, hartu gaituzte I�aki Alzagak eta Manuel Salaberriak. Telekomunikazio enpresaren zuzendaritzan bata negozioen garapenaz arduratzen da eta bestea sistemen zuzendaria da. Horretaz gain, Canal 21 berriaren arduradun nagusiak dira.\nPortal berria bisitatu dutenek jada ezagutu dute Canal 21ren egitura, itxura eta edukia. Salaberriak dioenez, �portal klasikoaren itxura apurtzen saiatu gara, oso bestelakoa eginez. Lerroak eta zutabeak barik hemen dena argia eta borobila da�. Oso diseinu landua duen webgune honen hasierako orrialdetik abiatuta gure eremu geografikoa aukeratzea izango da lehendabiziko urratsa. Izan ere, ohiko portalaren ideiatik aldendu nahian norberaren ingurune geografikotik abiatutako kanaletan oinarritu dute Canal 21 berria. EAE edo Nafarroa erakusten duten ikurretan sakatuz gero, segidan euskara aukeratu ahal izango dugu. Soinuak eta mugimenduzko irudiak dituen Shockwave teknologia erabiltzen du webguneak, oso ikusgarria den bisita gidatuan batez ere.\nProiektuaren hasierako asmoa Euskadi Online izeneko portala zen, baina arduradunek laster ikusi zuten geografikoki hedatzearen beharra. Euskal Herria txikiegia zen nonbait eta erabiltzaile gutxi zeuden portal handi bat sortzeko. Hala ere, tokian tokiko portalaren ideia atxeki eta garatu zuten toki anitzeko portal hau garatzean. Momentuz, Hego Euskal Herria eta haren inguruetan Errioxara eta Kantabriara zabaltzeaz gain, Madril eta Katalunia sartu dituzte Canal 21k duen eremu geografikoaren araberako sailkapenean. Alzagaren esanetan, �soilik Euskal Herritik pentsa zitekeen horrelako planteamendurik. Madriletik edo New Yorketik eurena goitik behera inposatzea pentsatuko zuketeen. Guk aldiz tokian tokiko jendearekin akordioak lortu behar direla pentsatu dugu, bakoitzak bere edukiak jar ditzan�.\nBaina tokian tokiko informazioa bertako lantaldeek eta enpresek egiten dute. Eremu bakoitzean badago erredaktoreen lantalde bat edukiak webgunean biltzeko. Edukiok aldiz arloan arloko enpresek egiten dituzte. Esaterako, Europa Pressek notiziak ematen ditu etengabe aldi bereko sistema baten bitartez. Radio Euskadi eta Euskadi Irratiaren emisioak RealAudio sisteman ematen dira, burtsaren gaineko informazioa Norbolsak ematen du, eguraldiaren gainekoa Meteotemp enpresak biltzen du eta Borak enpresak garatu ditu portalak eskaintzen dituen jokoak.\nEdukiak partaidetzaren bidez\nSalaberriak dioenez, �edukiak lantzeko eta portalean biltzeko planteamendu nagusia partaidetza da. Hori akordioen bidez garatu da zinema enpresekin, farmazilarien elkarteekin, garraio enpresekin... Ondoren erredaktoreen taldeak informazioa bere lekuan sartzen du�. Horietan gehienak Zamudion daude baina badira batzuk Katalunian eta Madrilen ere. Interneti esker hain zuzen eredu deszentralizatua erabiltzen dute lanerako.\nBaina orain dauden edukiak arduradunek epe ertainean edukitzea espero dutenaren zati bat besterik ez dira. Hala, laster, webgunearekin telefono arruntaren bidez komunikatzeko modu bat agertuko dela dio Salaberriak: �Webguneak telefonoz hitz egingo dizu�. Urte amaierarako hezkuntza ataleko zerbait sartzeko asmoa dute, baita Durangoko azoka birtuala ere. �Benetazkoa ordezkatu barik, urte osoan zabalik izango den azoka bat�, iragarri digu Alzagak. Laster farmazien gaineko informazioaz gain webcam-ak sartuko dituzte internautek hondartzen edo trafikoaren berri zuzena irudien bidez izan dezaten. Administrazioarekiko tramiteak egiteko leihatila birtualak sortzea eta patrika-txartelak etxetik kargatzeko sistema sortzea izango dira ondorengo helburuak. �Merkataritza elektronikoarekin sistema handi eta osatu bat aurkeztu nahi dugu, horregatik ez dugu momentuz ezer jarri�, zehaztu digu Salaberriak.\nBistan denez, portal honetarako ideien eta proiektuen faltan ez dira Canal 21koak. Azken helburua �jendeari zerbitzua emanez negozioa egitea� da, Salaberriak aitortzen duenez. Izan ere, bisitari asko eta fidelak lortzea da edozein portalen azken helburua, haren inguruan ibiliko den publizitatera edo merkataritzara hurbil daitezen. Fidelizazio estrategia horren barruan dago Canal 21ko kidearen figura. Hainbat zerbitzu eta abantaila izango dituzte doako eskabidea egingo dutenek, momentuz e-posta helbide bat baino ez bada. Deskontuak, zozketak eta bestelakoak ere sartuko dira aurrerantzean.\nHauteskunde kanpainaren atarian gaudenez, horrekin lotutako helbide interesgarri bat aipatuko dugu hemen, Lasarteko Antza inprimategiaren online bertsioa. Herri askotan osatutako hautagaitzek egunotan beraien aldizkariak eta kartelak argitaratu behar dituztela eta, esperientzia faltagatik galduta ibiltzen dira edizioaren munduan. Antzak aurrekontuak eskatzeko sarean jarritako tresnari esker edozein kartel, foileto edo aldizkariren argitarapenen kostuak jakingo ditugu momentuan.\nEibarko internauten webgunean gero eta gauza gehiago dago. Hiriaren gaineko informazioa, ingelesezko laburpen batekin, hasierako abiapuntua da, besteak beste era askotako materialak dituen materixala orrialderako. Bertan, hizkuntza, historia, kirola, kultura, eta politika ataletan. Gauzarik berrienen artean kantutegi bat aurki dezakegu, gaiaren arabera sailkatutako kantu eibartarrekin. Denetarik atalean berriz, Eibartarrak e-posta zerrendan agertu diren bitxikeriak ageri dira.\nEibartarrak Home Page\nGipuzkoako Gizalde izeneko bolondresen taldea zer den jakin nahi duen internautak badu nora jo ziberespazioan: Euskaraz zein gaztelaniaz dagoen webgunean bolondres lanari buruzko informazioa jasoko dugu. Asoziazionismoaren inguruko informazioa ere ematen die irabazi asmorik gabeko elkarte bat sortu nahi dutenei, baita aholkularitza teknikoa eta bere esku diren baliabideak.


Nazioarteko eguna #2015eko kontralavioleta | Consumer\nNazioarteko eguna #2015eko kontralavioleta\nEspainian, 48 emakume hil dira aurten genero-indarkeria dela eta, eta 16 urtetik gorako emakumeen% 15,5ek adierazi du indarkeria fisikoa, sexuala edo bikotekidearen beldurra jasan duela.\narabera: Asteartea, 2015eko azaroaren 24a\nIrudia: Adolfo Luján\nAzken asteetan bikotekideek edo bikotekide ohiek bost emakume hil dituzte, eta horrek agerian uzten du oraindik asko dagoela genero-indarkeriaren aurrean. Gero eta gehiago dira egoera salatzen ausartzen direnak, baina oraindik ere gero eta emakume gehiago daude. Azaroaren 25ean Genero Indarkeriaren Aurkako Nazioarteko Eguna ospatzen da, arazo larri hori kontzientziatzeko eta desagerrarazteko. Artikulu honetan, ospakizun honen jatorria kontatzen da, NBEk aurten abiarazi duen kanpaina, errealitate horri buruzko Espainiako zifrak eta tratu txarren lehen seinaleez ohartarazteko eta horiek salatzeko modua ematen duten jokabideak detektatzearen garrantzia.\nGenero Indarkeriaren Nazioarteko Eguna\nGenero Indarkeriaren Nazioarteko Eguna azaroaren 25ean ospatzen da, delitu horren biktima izan diren emakume guztiak eta haren aurka borrokatzen direnak gogorarazteko. 1981ean izendatu zuten Bogotako Latinoamerikako eta Karibeko lehen Topaketa Feminista. Emakumeek ahotsa altxatu zuten emakumeen sexuarekiko tratu txarra salatzeko, eta salatu zuten preso politikoek etxeko indarkeria, sexu-jazarpena, tortura eta abusuak jasan zituztela. Aukeratutako data, 1960an, hiru Mirabal ahizpetatik (Dominikar Errepublikako ekintzaileak) hil zen. Rafael Leonidas diktadoreak agindu zien hiltzeko.\nEmakumeen %35ek indarkeria fisikoa edo sexuala jasaten dute beren bizitzan zehar\nAurten, Nazio Batuen “Únete” kanpaina, bihar 25 eta abenduaren 10ean amaituko dena – Giza Eskubideen Eguna -, “laranja-mundua margotzeko” gonbita egiten du, emakumeen aurkako indarkeriari amaiera emateko. Beste behin ere salatu nahi dugu emakumeen %35ek indarkeria fisikoa edo sexuala jasaten dutela beren bizitzan zehar eta herrialde batzuetan %70era iristen dela. Gogoan izan behar da, halaber, 15 urtetik beherako 30 milioi neska baino gehiago emakumeen mutilazio genitala jasateko arriskuan daudela eta 130 milioi baino gehiago daudela.\nEgoera larria Espainian\nGenero-indarkeriatik irtetea lortzen duten emakumeen kopurua handitu egin da\nEspainian, aurten, 48 emakume hil dira genero-indarkeriagatik. Genero Indarkeriari buruzko Gobernuaren Ordezkaritzak argitaratutako 2015eko Emakumearen aurkako Indarkeriari buruzko Makroinkestaren arabera, azken urtean 16 urte eta gehiagoko Espainian bizi diren emakumeen %15,5ek adierazi du indarkeria fisikoa, sexuala edo bikoteren baten edo bikotekide ohiren baten beldurra jasan duela bizitzako uneren batean. Aipagarria da 2011. urtearekin alderatuta genero-indarkeriatik atera direnen kopurua: emakumeen %77,6k eta 2011n %72,48k indarkeria horretatik ihes egin dute.\nGainera, 10 emakumetik 9k isiltasuna hautsi dute eta egoera horretako norbaitekin hitz egin dute, nahiz eta emakumeen %26,8k bakarrik izan duten Polizia edo Justiziaren egoera salatzen. Hala egiten ez dutenek beldurra, lotsa eta genero-indarkeriari garrantzi nahikoa ematen ez diotelako da lotsa. Emakumeen% 45ek zerbitzu mediko, legal edo sozial batera joan dira laguntza eske, baina batez ere lagun bati (% 54), haren amari (% 40), ahizpari (% 32) edo aitari (% 20) dagokie.\nNola detektatu genero-indarkeria eta salatu\nAurten, 016 telefono-zerbitzuak, genero-indarkeriaren kasuak salatzeko doako eta doako telefono-zerbitzuak, 42.232 dei jaso ditu. Osasun, Gizarte Zerbitzu eta Berdintasun Ministerioak zabaldutako azken kanpainen ondoren, batez ere nerabeei zuzendua, eta irailean “Bai, genero-indarkeriaren irteera” lemapean. Izan ere, deiak% 51,4 igo ziren.\nHainbat indarkeria-egoera daude: psikologikoa, kontrolekoa, psikologikoa, fisikoa, fisikoa eta sexuala. Garrantzitsua da tratu txarren lehen seinaleak detektatzea, oharkabean igaro eta indarkeria egoera larriagoan bukatzea. Hona hemen zeinu horietako batzuk:\nIrainak, oihuak, deskalifikazioa, barregarritasuna.\nErasotzaileak mehatxua egin dezake, seme-alabak kendu eta obedientzia eskatzen edo eskatzen badu.\nBeste lagun batzuen isolamendua eta familia, askatasunaz gabetzea.\nDiruaren kontrola, janzkera, telefono mugikorra eta sare sozialak.\nEraso fisikoak: bultzadak, belarritakoak, kolpeak, kolpeak, palizak.\nSexu-erasoa edo sexu-abusua.\nNahi ez diren sexu-praktikak egitera behartu.


Azaroak 17 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Azaroak 17 Zodiac Scorpio da - Horoskopoa osoko nortasuna\nAzaroak 17 Zodiac Scorpio da - Horoskopoa osoko nortasuna\nAzaroaren 17ko zodiako zeinua Eskorpioa da.\nSinbolo astrologikoa: Eskorpioa. Hau da Eskorpioko zodiakoaren sinboloa urriaren 23tik azaroaren 21era jaiotako pertsonentzat, nahita, gogortasun, argitasun eta erresistentziagatik da adierazgarria.\nThe Eskorpioiaren konstelazioa mendebaldean Libra eta Ekialdean Sagittarius artean dago eta Antares du izar distiratsuena. 497 gradu koadroko eremuan hedatuta dago eta bere latitude ikusgarriak + 40 ° -90 ° artekoak dira.\nEskorpioaren latinezko izena, azaroaren 17ko zodiako zeinua Eskorpioa da. Frantsesek Scorpion izena jarri diote greziarrek Scorpion dela.\nKontrako zeinua: Taurus. Eskorpioiaren eta Taurus eguzki ikurraren arteko edozein motako lankidetzak zodiako onenak direla uste da eta ausardia eta adiskidetasuna nabarmentzen dira.\nModalitatea: finkoa. Azaroaren 17an jaiotakoen kalitate horrek produktibitatea eta adiskidetasuna proposatzen ditu eta haien izaera eskuzabalaren zentzua ere eskaintzen du.\nGobernu etxea: Zortzigarren etxea . Etxe honek besteen ondasun materialak, ezezaguna eta heriotza gobernatzen ditu. Horrek Eskorpioaren misterioz beteriko izaera konplexua baina nahasia azaltzen du eta besteek izaten dutena izateko nahia.\nAginte Organoa: Pluton . Zeruko gorputz horrek zintzotasunean eta determinazioan eragiten duela esaten da. Pluton izena lur azpiko jainko erromatarretik dator. Plutonek arreta iradokitzen du bertakoen bizitzan.\nElementua: Ura . Elementu honek iradokitzen du azaroaren 17an jaiotako gizabanakoaren berezko izaera emozionala eta jarioarekin joateko eta inguratzen duen errealitatea zalantzan jarri beharrean onartzeko joera.\nZorioneko eguna: Asteartea . Egun hau adierazgarria da Eskorpioaren izaera iraunkorrerako, Martek gobernatzen du eta sutsua eta onarpena iradokitzen du.\nZorioneko zenbakiak: 6, 9, 12, 15, 20.\nInformazio gehiago azaroaren 17an Zodiac-en behean ▼\nUrtarrilak 30 Urtebetetzeak\nAbuztuak 21 Urtebetetzeak\ngemini gizon minbizia emakumea sexualki\nzer gustatzen zaie kaprikornioko gizonei ohean\neguzkia eskorpioian ilargian minbizian\nnola erakarri eskorpioia gizonezko bat\nzodiako zeinua apirilaren 17rako\n9/23 zodiako zeinua


Europako Huawei P10-k Android Oreo | ren beta jasotzen du Androidea\nDuela egun batzuk, Huawei P10 eta P10 Plus Txinatik Android Oreo eguneratzen hasi ziren. Gama altuko telefonoa duten erabiltzaileek denbora luzez itxaroten duten unea. Beraz, albiste ona izan zen. Txinan merkaturatu izanak laster beste merkatu batzuetara iritsiko zela suposatzen zuen. Gertatutako zerbait, zeren Europa da hurrengo helmuga.\nHuawei P10 eta P10 Plus-entzat Android Oreo beta ofizialki Europan lehorreratu zenetik. Beraz, Txinako markaren gama altuko jabeek sistema eragilearen azken bertsioaz gozatzen hasi ahal izango dute.\nAlbiste ona da, nahiz eta askok beta dela esan dezaketen. Beste marka batzuek zuzenean bertsio egonkorra eskaintzen dutenez. Baina Txinako markak zuhurrago jokatu nahi duela dirudi. Beraz, beta batekin hasten dira lehenengo dena ondo funtzionatzen duela egiaztatzeko. ETA Aste gutxi barru Android Oreo-ren azken bertsioa prest egon beharko litzateke telefonoarentzat.\nBufarako Huawei webgune ofizialetik erregistratzea posible da. Horretan egin dezakezu link. Hori egiten duzunean a APK deskargatzeko. Eta orduan, eguneratzea Huawei P10 eta P10 Plus-era OTA baten bidez iritsi arte itxaron beharko dugu.\nMarkak oraindik ez ditu data zehatzak azaldu.. Ez daki beta programa honek zenbat irauten duen. Aste batzuk izango direla suposatzen dugun arren. Baina baieztapenen zain gaude. Alde ona da goi mailakoek dagoeneko Android Oreo-rekin gozatzen dutela.\nHuawei P10 bertsioaren eguneratzearekin bateraMarka nagusietako gailu altuko gailu gehienek sistema eragilearen bertsio hau jada gozatzen dutela ikusten dugu. Albiste ona, ziur asko laguntzen duena Android Oreo merkatu kuotan bultzatu.\nArtikuluaren bide osoa: Androidea » Tutoretzak » Android bertsioak » Huawei P10rako Android Oreo beta Europara iristen da